cyanic-selkie/wikianc huggingface dataset:
ফিডেল কাষ্ট্ৰ'
জীৱন আৰু শাসন
বিৰাণত এগৰাকী ধনী কৃষকৰ পুত্ৰ হিচাপে জন্ম গ্ৰহণ কৰা ফিডেলে হাভানা বিশ্ববিদ্যালয়ত আইনী শিক্ষা গ্ৰহণ কৰাৰ পাছত বাম্পন্থী সাম্ৰাজ্যবাদ-বিৰোধী ৰাজনীতিলৈ মন মেলিলে। ডমিনিকান গণৰাজ্য আৰু কলোম্বিয়াত সোপন্থী চৰকাৰৰ বিৰুদ্ধে সংগ্ৰামত অংশ লোৱাৰ পাছত তেও কিউবাৰ ৰাষ্ট্ৰপতি ফুলগেনকিঅ' বাটিষ্টাক ক্ষমতাৰপৰা নমোৱাৰ প্ৰয়াস কৰিলে। পিচে ১৯৫৩ত মনকাডা বাৰাক্সত সংঘটিত এই আক্ৰমণ বিফল হ'ল। এবছৰ কাৰাবাস খাটি তেও মেক্সিক' গ'ল আৰু তাত নিজৰ ভাতৃ ৰাউল কাষ্ট্ৰ' আৰু চে গেভাৰাৰ সৈতে টুৱেণ্টি চিক্সথ অৱ জুলাই মুভমেণ্ট নামৰ এক বিপ্লৱী গোট গঠন কৰিলে। কিউবালৈ উভতি আহি কাষ্ট্ৰ'ই কিউবান বিপ্লৱত গেৰিলা যুদ্ধৰ নেতৃত্ব বহন কৰি অগ্ৰণী ভূমিকা পালন কৰিলে। চিয়েৰা মেষ্ট্ৰাৰ বাটিষ্টাৰ বাহিনীক পৰাস্ত কৰি কাষ্ট্ৰ' কিউবাৰ প্ৰধানমন্ত্ৰী হৈ কিউবাৰ ৰাজনৈতিক আৰু সামৰিক শক্তিৰ গৰাকী হ'ল। আমেৰিকা যুক্তৰাষ্ট্ৰই কাষ্ট্ৰ'ৰ ছ'ভিয়েট সংঘৰ সৈতে ভাল সম্পৰ্কৰ বিৰোধিতা কৰি অসফলভাৱে কাষ্ট্ৰ'ক হত্যা কৰি, অৰ্থনৈতিক বাধা আৰোপ কৰি আৰু বিপৰীত বিপ্লৱেৰে ১৯৬১ৰ বে' অৱ পিগছ দখলৰ দৰে কাণ্ডৰে ফিডেলক ক্ষমতাৰ পৰা অপসাৰিত কৰিব বিচাৰিলে।  এই প্ৰচেষ্টাসমূহৰ বিৰোধ কৰি কাষ্ট্ৰ'ই ছ'ভিয়েট সংঘৰ লগত সম্পৰ্ক ভাল ৰাখি ছ'ভিয়েট সংঘক ১৯৬২ত কিউবাত পৰমাণৱিক অস্ত্ৰ স্থাপন কৰাৰ অনুমতি প্ৰদান কৰিলে। ই কিউবান মিছাইল ক্ৰাইছিছত ৰূপান্তৰিত হ'ল, যি শীতল যুদ্ধৰ এক অতিকৈ গুৰুত্বপূৰ্ণ হিচাপে বিবেচিত ঘটনা।
আন্তৰ্জাতিক ৰাজনীতিত
মাৰ্ক্সবাদী-লেনিনবাদী চিন্তাধাৰাত বিশ্বাসী কাষ্ট্ৰ'ই কিউবাক এক এক-দলীয় সমাজবাদী ৰাজ্যলৈ ৰূপান্তৰিত কৰিলে, যি পশ্চিমীয়া গোলকাৰ্দ্ধত এনে প্ৰথম ৰাজ্য হ'ল। কেন্দ্ৰীয় অৰ্থনৈতিক পৰিকল্পনা, স্বাস্থ্য আৰু শিক্ষাৰ প্ৰসাৰৰ দৰে কেইবাটাও সংস্কাৰ অনা হ'ল। পিচে সংবাদ মাধ্যমত বাধা আহি পৰিল আৰু আন্তৰিক বিৰোধ দমাই দিয়া হ'ল। বিদেশত, কাষ্ট্ৰ'ই সাম্ৰাজ্যবাদ-বিৰোধী বিপ্লৱী দলসমূহক সমৰ্থন কৰিছিল, সহায় কৰিছিল ছিলি, নিকাৰাগুৱা আৰু গ্ৰেণাডাত মাৰ্ক্সবাদী চৰকাৰ গঠন কৰিবলৈ আৰু বন্ধু ৰাষ্ট্ৰসমূহক য়ম কিপ্পুৰ যুদ্ধ, এথিয়'-চ'মালি যুদ্ধ আৰু এংগ'লান যুদ্ধত সহায় কৰিছিল। এই কৰ্মৰাজীৰ লগতে জোট-ইৰপেক্ষ আন্দোলনত ফিডেল কাষ্ট্ৰ'ৰ নেতৃত্বৰ বাবে কিউবাই আৰু কিউবাৰ নেতাই বিকাশশীল বিশ্বত বিশেষ আদৰ লাভ কৰিবলৈ ধৰিলে। ১৯৯১ত ছ'ভিয়েট সংঘ ভংগ হোৱাৰ পাছত কাষ্ট্ৰ'ই কিউবাক নিজৰ "বিশেষ কাল" বা "স্পেচিয়েল পিৰিয়দ"লৈ নিলে, প্ৰকৃতিবাদী আৰু বিশায়ন বিৰোধী চিন্তাধাৰাৰে। ২০০০ৰ দশকত তেওঁ লেটিন আমেৰিকাত বিভিন্ন বাম্পন্থী মিত্ৰতা কৰিলে, বিশেষকৈ উল্লেখনীয় হুগ' ছেভেজৰ নেজুৱেলাৰ সৈতে, আৰু বলিভাৰিয়ান এলায়েঞ্চ ফৰ দ্য আমেৰিকাজ স্বাক্ষৰ কৰিলে। কিউবা পিংক টাইদৰ সময়ত এনে মিত্ৰ হ'ল। ২০০৬ত তেওঁ নিজৰ দায়িত্ব উপ-ৰাষ্ট্ৰপতি ৰাউল কাষ্ট্ৰ'ক অৰ্পণ কৰিলে যিয়ে ২০০৮ চনত আনুষ্ঠানিক ভাৱে ৰাষ্ট্ৰপতিত্ব গ্ৰহণ কৰিলে।
প্ৰভাৱ
কাষ্ট্ৰ'ক সমৰ্থক সকলে সমাজবাদ, সাম্ৰাজ্যবাদ বিৰোধ আৰু মানৱীয়তাবাদৰ বিজেতাৰ ৰূপত চাই, যাৰ বিপ্লৱে কিউবাক আমেৰীকী সাম্ৰাজ্যবাদৰপৰা ৰক্ষা কৰিলে। তাৰ বিপৰীতে সমালোচকসকলে তেওঁক এগৰাকী একনায়ক হিচাপে চায় যাৰ শাসনে মানৱাধিকাৰ উলংঘন, দেশখনৰ অৰ্থনৈতিক পতন আৰু যি এক নিযুততকৈ অধিক কিউবানৰ দেশত্যাগৰ কাৰণ। কেইবাটাও আন্তৰ্জাতিক সন্মান, বটাৰে সন্মানিত ফিডেল কাষ্ট্ৰ'ই নিজৰ লেখা আৰু কৰ্মৰে সমগ্ৰ বিশ্বতেই ৰাজনীতিক প্ৰভাৱিত কৰিলে।
টোকা
<references group="lower-alpha"/>
বাহ্যিক সংযোগ
শ্ৰেণী:কিউবাৰ ব্যক্তি শ্ৰেণী:মৃত ব্যক্তি শ্ৰেণী:ৰাজনীতিবিদ শ্ৰেণী:সাম্যবাদ
খৰিকাজাই
খৰিকাজাই হৈছে Oleaceae পৰিয়ালৰ অন্তৰ্গত এবিধ লতা জাতীয় সপুষ্পক উদ্ভিদৰ প্ৰজাতি। ডাঠ হাবিত সাধাৰণতে পোৱা যায়। থোপা থোপাকৈ লাগে। ফুলবোৰৰ গোন্ধ তীব্ৰ আৰু বহু দুৰলৈ বিয়পি পৰে। বহাগৰ সময়ত ফুলে। ইংৰাজীত ইয়াক মালাবাৰ জেছমিন (Malabar jasmine) আৰু ৱাইল্ড জেছমিন (wild jasmine) বুলি কয়। খৰিকাজাই ফুল অসমৰ গৌৰৱ
তথ্য সংগ্ৰহ
শ্ৰেণী:ফুল
উমৰাংছু
উমৰাংছু অসমৰ ডিমা হাছাও জিলাৰ এখন সৰু চহৰ। চহৰখন অসম আৰু মেঘালয়ৰ সীমাত অৱস্থিত, আৰু ডিমা হাচাও জিলাৰ সদৰঠাই হাফলঙৰ পৰা ইয়াৰ দূৰত্ব প্ৰায় ১১২ কিলোমিটাৰ।
মূল উদ্যোগসমূহ
উমৰাংছু অঞ্চলটোত বিভিন্ন প্ৰাকৃতিক সম্পদৰে ভৰি আছে। স্বাধীনতাৰ পাছৰে পৰা অঞ্চলটোত কেইবাটাও বৃহৎ উদ্যোগে গা কৰি উঠিছে।
নেপকো- কপিলী জলবিদ্যুৎ প্ৰকল্প
২০০৩ চনত খানদং শক্তিগৃহৰ সমান্তৰালকৈ ২৫ মেগাৱাট শক্তিম্পন্ন আন এটা শক্তগৃহ স্থাপন কৰা হয়। ইয়াৰ পাছত প্ৰকল্পৰ মূঠ উৎপাদন ক্ষমতা ২৭৫ মেগাৱাট হয়গৈ।
চিমেণ্ট উদ্যোগ
উমৰাংছুৰ ওচৰে পাজৰে পোৱা বৃহৎ চূনশিলৰ ভাণ্ডাৰৰ বাবে ইয়াত কেইবাটাও চিমেণ্ট উদ্যোগ প্ৰতিষ্ঠা হৈছে। সেইকেইটা হ’ল অৱশ্যে স্থানীয় লোকসকলে এই চিমেণ্ট উদ্যোগ বিলাকে ইয়াৰ বাতাবৰণ দূষিত কৰি পেলাইছে বুলি অভিযোগ আনে।
শিক্ষানুষ্ঠান
বিবেকানন্দ কেন্দ্ৰ বিদ্যালয়, উমৰাংছু গৰমপানী উচ্চ মাধ্যমিক বিদ্যালয়, যমুনাদেৱী সৰস্বতী বিদ্যামন্দিৰ আদি উমৰাংছুৰ মূল শিক্ষানুষ্ঠান। শিলচৰৰ অসম বিশ্ববিদ্যালয়ৰ অধীনস্থ জে বি হাগজেৰ মহাবিদ্যালয় হল উমৰাংছুৰ উচ্চ শিক্ষাৰ একমাত্ৰ প্ৰতিষ্ঠান। ইয়াৰ বাহিৰেও ইয়াত কেইবাখনো বেচৰকাৰী বিদ্যালয় আছে। প্ৰায় সকলো গাঁৱতে চৰকাৰী বুনিয়াদী বিদ্যালয়, অংগনবাড়ী কেন্দ্ৰ আদি আছে।
বহিঃ সংযোগ
শ্ৰেণী:অসমৰ নগৰ-মহানগৰ
৫এছ্‌ (পদ্ধতি)
5S নামটো কৰ্মস্থলী সংগঠনৰ বিশেষ পদ্ধতিক বুজাবলৈ ব্যৱহাৰ কৰা হয়। ই আচলতে জাপানী ভাষাৰ পাঁচটা শব্দৰ পৰা আহিছে ,”ছেইৰি” (seiri), ছেইটন (seiton),”ছেইছ'”(seiso), ছেইকেট্‌ছু (seiketsu) আৰু ছিট্‌ছুকে (shitsuke)। তদুপৰি এই শব্দকেইটাৰ ইংৰাজী ভাৱানুবাদও “S”ৰে আৰম্ভ হোৱা পাচটা শব্দৰে হৈছে। ই এক কৰ্মক্ষেত্ৰ সুচ্চল তথা দক্ষভাৱে পৰিচালনা কৰা নীতি বৰ্ণনা কৰে। সাধাৰণতে কৰ্মীসকলৰ মাজত এক আৰ্হি স্বৰূপ নিৰ্ধাৰণ কৰি, সেই আৰ্হিৰ জৰিয়তে সকলো কৰ্মী সহমতত আহি সিদ্ধান্ত গ্ৰহণ প্ৰক্ৰিয়া সম্পূৰ্ণ কৰা হয়।
৫-এছ্‌ (5S)
৫-এচৰ পাচটা পৰ্যায় আছে। ইয়াক জাপানীৰ পৰা ইংৰাজীলৈ "sort", "straighten", "shine", "standardize", আৰু "sustain” এইকেইটা শব্দলৈ অনুবাদ কৰা হৈছে। ইয়াৰ ভিন্ন অনুবাদও কৰিব পৰা যায়।
অন্য S
কিছুসময়ত ৫-এছৰ লগতে থকা অন্য বিষয় সমূহ হ’ল সুৰক্ষা (safety), নিৰাপত্তা (security), পৰিতোষ (satisfaction) আদি। এইবোৰক স্বতন্তৰীয়াভাৱে নকৈ ৫-এছৰ পৰা পোৱা সুবিধা বুলি ক’লেহে বেছি শুদ্ধ হ’ব।
সুৰক্ষা
সুৰক্ষা বিষয়টোও কেতিয়াবা ৫-এছৰ লগত উত্থাপিত হয়। এই সম্পৰ্কত এতিয়াও আলোচনা চলি আছে যে এই বিষয়টো এক সুকীয়া কলম দি ষষ্ঠ Sৰ সূচনা কৰা উচিত নে বৰ্তমানৰ দৰে ৫-এছৰ ভিতৰতে ইয়াৰ কাৰুকাৰ্য চলাই নিব লাগে।
৫-এচৰ আৰম্ভণি
৫ এছৰ সূচনা হৈছিল জাপানত,যাক Just in Time উৎপাদনৰ বিশেষ সঁজুলি হিচাপে ব্যৱহাৰ কৰা হৈছিল।
৫-এচৰ ব্যৱসায়িক ভিত্তিক প্ৰয়োগৰ বাবে দুটা আৰ্হি প্ৰস্তাৱনা আগঢ়াইছিল উচাডা (Osada) আৰু হিৰান’ (Hirano) হিৰান’ৱে সমগ্ৰ প্ৰক্ৰিয়াটো এক শৃংখলিত ভাৱে কেইটিমান বিশেষ পদ্ধতি ব্যাখ্যা আগবঢ়াইছে। জন বিচেন’ৰ মতে(John Bicheno) টয়’তায়ে(Toyota) গ্ৰহণ কৰা হিৰান’ৰ ৪-এচ ধাৰণাত ছেইটন আৰু ছেইছ'ক একেলগে ধৰা হৈছে। যদিও প্ৰকৃততে ৫-এচ ধাৰণাটো উৎপাদনৰ ক্ষেত্ৰত দিয়া হৈছে। অন্য ক্ষেত্ৰটো ইয়াৰ প্ৰয়োগৰ থল আছে।
তথ্যসূত্ৰ
শ্ৰেণী:ব্যৱস্থাপনা শ্ৰেণী:পদ্ধতি শ্ৰেণী:বিজ্ঞান
ৰামায়া কৃষ্ণন
ৰামায়া কৃষ্ণন (Ramya Krishnan, জন্ম: ১৫ ছেপ্টেম্বৰ ১৯৭০) হৈছে এগৰাকী ভাৰতীয় অভিনেত্ৰী। তেখেতে তেলুগু, তামিল, কন্নড়, মালয়ালম আৰু হিন্দী ভাষাত নিৰ্মিত ২৬০ খনতকৈও অধিক বোলছবিত অভিনয় কৰিছে। ৰামায়াই চাৰিটাকৈ ফিল্মফেয়াৰ দক্ষিণ বঁটা, তিনিটাকৈ নন্দী বঁটা, আৰু এটা তামিলনাডু ৰাজ্যিক ছবি বঁটা লাভ কৰিবলৈ সক্ষম হৈছে। কন্নড় আৰু তেলুগু ছবি উদ্যোগত তেখেত ৰামায়া কৃষ্ণ হিচাপে পৰিচিত।
'পাড়ায়াপ্পা' (১৯৯৯) নামৰ ছবিখনত নীলাম্বৰী চৰিত্ৰটোত আগবঢ়োৱা অভিনয়ৰ বাবে তেখেতে তামিল ভাষাৰ শ্ৰেষ্ঠ অভিনেত্ৰীৰ ফিল্মফেয়াৰ সন্মান লাভ কৰে। ২০০৯ চনৰ কমেডি-ড্ৰামা ছবি 'Konchem Ishtam Konchem Kashtam'ৰ বাবে তেখেতে শ্ৰেষ্ঠ সহ-অভিনেত্ৰীৰ তেলুগু ভাষাৰ ফিল্মফেয়াৰ সন্মান লাভ কৰে। ২০১৫-১৭ চনত নিৰ্মিত 'বাহুবলী' ছবিত ৰূপায়ণ কৰা শিৱাগামী দেৱীৰ চৰিত্ৰটোৱে তেখেতক গোলকীয় স্বীকৃতি প্ৰদান কৰে। 'বাহুবলী: দ্য বিগিনিং' আৰু 'বাহুবলী: দ্য কনক্লুছন' দুয়োখন ছবিয়েই ভাৰতৰ সৰ্বাধিক ধন-উপাৰ্জনকাৰী ছবিৰ তালিকাভুক্ত হৈছে। ছবিৰ ছিৰিজটোত আগবঢ়োৱা অভিনয়ৰ বাবে তেখেতে একাধিক সন্মান আৰু স্বীকৃতি লাভ কৰিবলৈ সক্ষম হয়। তাৰে ভিতৰত ফিল্মফেয়াৰ দক্ষিণ বঁটা আৰু ৰাজ্যিক নন্দী বঁটা অন্যতম।
প্ৰাৰম্ভিক জীৱন
ৰামায়াৰ জন্ম হৈছিল মাদ্ৰাছত (এতিয়াৰ চেন্নাই)। তেখেতৰ পিতৃ হৈছে তামিল ছবিৰ অভিনেতা, কমেডিয়ান, ৰাজ্য সভাৰ ভূতপূৰ্ব সদস্য চ' ৰামাস্বামী। তেখেতে জীৱনৰ আৰম্ভণিতে ভাৰতনাট্যমত প্ৰশিক্ষণ লয়। ইয়াৰ লগতৰ পাশ্চাত্য আৰু কুচিপুড়ি নৃত্যশৈলীতো তেখেতে একাধিক মঞ্চ-প্ৰদৰ্শন আগবঢ়ায়।
সংক্ষিপ্ত কৰ্মজীৱন
তামিল ছবি 'ভেল্লাই মানাসু'ৰ জৰিয়তে ৰামায়াই তামিল ছবিত নিজৰ কেৰিয়াৰ আৰম্ভ কৰে। সেইসময়ত তেখেতৰ বয়স আছিল মাত্ৰ চৌধ্য। ১৯৮৬ চনত তেখেতে তেলুগু ছবি 'ভালে মিথৰুলু'ত অভিষেক ঘটায়। দুয়োখন ছবিয়েই অল্পখ্যাত। ৰামায়াই প্ৰথমটো সফলতা লাভ কৰে ১৯৮৯ চনত, যেতিয়া তেখেতে 'সূত্ৰধৰালু' নামৰ ছবিখনত অভিনয় কৰিছিল। কাশিনাধুনি বিশ্বনাথৰ দ্বাৰা পৰিচালিত ছবিখনৰ জৰিয়তে তেখেত সমাদৃত হয়। ছবিখনে তেলুগু ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা অৰ্জন কৰে। ১৯৯৮ চনত তেখেতে 'কাণ্টে কুথুৰনে কানু' নামৰ ছবিখনত শীৰ্ষ চৰিত্ৰত অভিনয় কৰে। ইয়াৰ বাবে তেখেতে অন্ধ্ৰপ্ৰদেশ চৰকাৰৰ পৰা শ্ৰেষ্ঠ অভিনেত্ৰীৰ নন্দী বঁটা লাভ কৰে। পৰিচালক যশ চোপ্ৰাৰ দ্বাৰা নিৰ্মিত হিন্দী ছবি 'পৰম্পৰা' আছিল ৰামায়াৰ প্ৰথমখন হিন্দী ছবি। পৰৱৰ্তী সময়ত তেখেতে সুভাষ ঘাইৰ 'খলনায়ক', মহেশ ভাটৰ 'ছাহত' আৰু ডেভিদ ধাৱানৰ কমেডি ছবি 'বড়ে মিঞা ছোটে মিঞা'ত অভিনয় কৰি বিশেষ পৰিচিতি লাভ কৰে।
১৯৯৯ চনত মুক্তি লাভ কৰা তামিল ভাষাৰ ছবি 'পাড়ায়াপ্পা'ৰ জৰিয়তে ৰামায়া কৃষ্ণন বিশেষভাৱে চৰ্চিত হয়। খলনায়িকাৰ ভূমিকাত অৱতীৰ্ণ হোৱা ৰামায়াৰ চৰিত্ৰটোৰ নাম আছিল নীলাম্বৰী। ৰজনীকান্তেও ছবিখনত অভিনয় কৰিছিল। ৰামায়াৰ অভিনয়ৰ প্ৰসংগত 'ৰেদিফ'ৰ সমালোচকে মন্তব্য কৰে যে, “Ramya does a fantastic job. She is vicious to her dying breath, when she declares she will revenge herself in her next life. She does a fabulous tandav of rage when her father commits suicide.” উক্ত চৰিত্ৰত আগবঢ়োৱা শক্তিশালী অভিনয়ৰ বাবে তেখেতে তামিল ভাষাৰ শ্ৰেষ্ঠ অভিনেত্ৰীৰ ফিল্মফেয়াৰ বঁটা আৰু তামিলনাডু ৰাজ্যিক বঁটা লাভ কৰিবলৈ সক্ষম হয়। ৰামায়াই কন্নড় ছবি 'কৃষ্ণ ৰুক্মিনী', 'গাদীবিড়ি গাণ্ডা' আদিত অভিনয় কৰিছে। আনহাতে তেখেতে অভিনয় কৰা মালয়ালম ভাষাৰ প্ৰথমখন ছবি হৈছে 'নীৰম পুলাৰুম্বল'।
২০১৫ চনত ৰামায়া কৃষ্ণনে এছ.এছ. ৰাজামৌলীৰ বিগবাজেটৰ ফেণ্টাছি বহুতাৰকাযুক্ত ছবি 'বাহুবলী: দ্য বিগিনিং'ত অভিনয় কৰে। ছবিখনৰ ছিকুৱে 'বাহুবলী: দ্য কনক্লুছন'তো তেখেতক দেখা পোৱা যায়। ৰাজমাতা শিৱাগামীৰ চৰিত্ৰত অভিনয় কৰি ৰামায়া কৃষ্ণনে বিপুল পৰিমাণৰ খ্যাতি আৰ্জিবলৈ সক্ষম হয়। সমালোচকৰ দ্বাৰা বহুল প্ৰশংসিত দুয়োখন ছবিয়েই ভাৰতবৰ্ষৰ সৰ্বাধিক ধন-উপাৰ্জনকাৰী ছবিৰ তালিকাভুক্ত হয়। ৰামায়াৰ গুণ বখানি সংগীতা দেৱী দুণ্ডুৱে লিখিছে, “Ramya Krishnan once again aces with her part.”
ব্যক্তিগত জীৱন
২০০৩ চনৰ ১২ জুনত তেলুগু ভাষাৰ পৰিচালক কৃষ্ণ ৱামছিৰ লগত ৰামায়া কৃষ্ণনে বৈবাহিক জীৱন আৰম্ভ কৰে। তেওঁলোকৰ এটি পুত্ৰ সন্তান আছে।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেত্ৰী শ্ৰেণী:দাক্ষিণাত্যৰ অভিনেত্ৰী শ্ৰেণী:ফিল্মফেয়াৰ বঁটা বিজয়ী
জলমণ্ডল
thumb|280x280px|[[প্ৰশান্ত মহাসাগৰ|প্ৰশান্ত মহাসাগৰে পৃথিবীৰ জলমণ্ডলৰ এটা বৃহত অংশ অধিকাৰ কৰি আছে। ]] জলমণ্ডল (গ্ৰীক শব্দ: হাইড্ৰ’, “জল” আৰু স্পাইৰা, “মণ্ডল”) হৈছে ভূ-পৃষ্ঠত থকা সকলো সাগৰ-মহাসাগৰ, হ্ৰদ, নদ-নদী, ভূ-জল, অন্যান্য জলৰাশি, জলীয় বাষ্প আনকি গোটা অৱস্থাত থকা বৰফ, এই আটাইবোৰক একেলগে জলমণ্ডল বোলে। জলমণ্ডলে পৃথিৱীৰ পৃষ্ঠৰ প্ৰায় ৭১ শতাংশ ঠাই আগুৰি আছে। পৃথিৱীৰ জলমণ্ডল প্ৰায় ৪ বিলিয়ন বছৰ ধৰি বৰ্তি আছে। মহাদেশীয় বিস্থাপন আৰু সমুদ্ৰতল প্ৰসাৰণৰ বাবে ইয়াৰ আকৃতি সঘনাই সলনি হৈ থাকে। বিশেষকৈ গোলকীয় উষ্ণতা বৃদ্ধিৰ বাবে বৰ্তমান পৃথিবীৰ জলমণ্ডলৰ আকৃতি দ্ৰুত গতিত পৰিবৰ্তন হ’বলৈ ধৰিছে।
তথ্য সংগ্ৰহ
শ্ৰেণী:ভূগোল
বন্দে ভাৰত এক্সপ্ৰেছ
বন্দে ভাৰত এক্সপ্ৰেছ, পূৰ্বতে ট্ৰেইন ১৮ বুলি জনাজাত, ভাৰতীয় ৰেলৱেৰ দ্বাৰা পৰিচালিত এখন বৈদ্যুতিক বহু ইউনিটযুক্ত ৰেল। পৰীক্ষাৰ সময়ত ৰে’লখনে ঘণ্টাত ১৮৩ কিলোমিটাৰ (ঘণ্টাত ১১৪ মাইল) সৰ্বোচ্চ গতি লাভ কৰিছিল। ভাৰতীয় ৰেলপথৰ গতিবেগ ক্ষমতা আৰু যাতায়তৰ বাধাৰ বাবে দিল্লী-ভূপাল পথত ৰেলখনৰ চলাচলৰ গতি ১৬০ কিলোমিটাৰ প্ৰতি ঘণ্টা, আৰু অন্যান্য পথত ঘণ্টাত ১১০–১৩০ কিলোমিটাৰত সীমাবদ্ধ।
সুবিধাসমূহ
বন্দে ভাৰত এক্সপ্ৰেছত ১৬টা দবা আছে, যাৰে ২ টা এক্সিকিউটিভ ক্লাছ কোচ (EC) আৰু ১৪ টা চেয়াৰ কাৰ কোচ (CC)। ৰে’লখনত কেইবাটাও আধুনিক বৈশিষ্ট্য আছে। যেনে স্বয়ংক্ৰিয় দুৱাৰ, অনব’ৰ্ড ৱাই-ফাই, জিপিএছ ভিত্তিক যাত্ৰী তথ্য ব্যৱস্থা, বায়’-ভেকুয়াম টয়লেট, চিচিটিভি কেমেৰা ইত্যাদি। ৰে’লখনত এখন ৰান্ধনী দবা আছে, য’ত যাত্ৰীসকলক সদ্যহতে ৰন্ধা খাদ্য পৰিবেশন কৰা হয়।
নিৰিখ
প্ৰতিখন বন্দে ভাৰত এক্সপ্ৰেছ ৰেলত ২ টা এক্সিকিউটিভ ক্লাছ কোচ (EC) আৰু ১৪ টা চেয়াৰ কাৰ কোচ (CC) থাকে। দুয়োবিধেই শীততাপ নিয়ন্ত্ৰিত। দিল্লী-বাৰানসী যাত্ৰাৰ বাবে এক্সিকিউটিভ ক্লাছ (EC)ত ৩,৩১০টকা আৰু চেয়াৰ কাৰ (CC)ত ১,৭৬০টকা। বন্দে ভাৰত এক্সপ্ৰেছত কোনো ৰেহাইমূলক ভাড়া বা শিশুৰ ভাড়া প্ৰযোজ্য নহয়।
তথ্য সংগ্ৰহ
শ্ৰেণী:ভাৰতৰ ৰেল পৰিবহণ
হোৱাংহো নদী
হোৱাংহো নদী বা হালধীয়া নৈ (Huang He / Yellow River) এছিয়াৰ ভিতৰতে য়াংজে (Yangtze) আৰু য়েনিছেই (Yenisei) নদীৰ পিছত তৃতীয়খন সৰ্বোচ্চ দৈৰ্ঘ্যৰ নৈ। বিশ্বৰ ভিতৰত দৈৰ্ঘ্যৰ ফালৰ পৰা এই নৈৰ স্থান ষষ্ঠ। এই নৈৰ দৈৰ্ঘ্য প্ৰায় 5464 km। এই নৈ পশ্চিম চীনৰ 'Qinghai' অঞ্চলৰ 'বায়ান হাৰ পৰ্বতমালা' (Bayan Har Mountains) ত উৎপত্তি হৈ নখন প্ৰদেশৰ মাজেৰে বৈ গৈ শ্বেনডং প্ৰদেশ (Shandong province)-ৰ ডনজিং (Dongying) মহানগৰৰ ওচৰেদি বহাই সাগৰ (Bohai Sea)-ত পৰিছেগৈ। এই নৈৰ উপত্যকা পূবা-পশ্চিমাকৈ প্ৰায় 1900 km আৰু উত্তৰা-দক্ষিণাকৈ 1100 km জুৰি বিস্তৃত হৈ আছে। এই উপত্যকাৰ মুঠ মাটিকালি প্ৰায় 742443 km²।
হোৱাংহো নদীক চীন সভ্যতাৰ মূল হোতা (the cradle of Chinese civilization) বুলি আখ্যা দিয়া হয়, কাৰণ এই নৈৰ উপত্যকাতেই পোনপপ্ৰথমে চীনা সভ্যতা গঢ় লৈ উঠিছিল। তদুপৰি চীনৰ ইতিহাসত এই উপত্যকাই আটাইতকৈ সম্ভাৱনাপূৰ্ণ অঞ্চল হৈ পৰিছিল। অৱশ্যে ঘনাই হোৱা ধ্বংসমুখী বান আৰু নৈৰ গতিপথৰ পৰিৱৰ্তনে উপত্যকাৰ বহুতো অঞ্চল ক্ষতিগ্ৰস্ত কৰে। এই কাৰণতে হোৱাংহো নদীক 'চীনৰ দুখ' (China's Sorrow আৰু Scourge of the Sons of Han) বুলিও বহুসময়ত আখ্যা দিয়া হয়।
বাহ্যিক সংযোগ
শ্ৰেণী:নদী
অৰুণিমা সিনহা
অৰুণিমা সিনহা (জন্ম ২০ জুলাই, ১৯৮৮) কটা যোৱা ভৰিৰে মাউণ্ট এভাৰেষ্ট আৰু মাউণ্ট ভিনছন বগোৱা বিশ্বৰ প্ৰথমগৰাকী মহিলা আৰোহী।   অৰুণিমা সিনহা এগৰাকী ৰাষ্ট্ৰীয় পৰ্য্যায়ৰ ভলীবল খেলুৱৈ আছিল। ২০১১ চনত এটা ডকাইতৰ দলক বাধা দিবলৈ লওঁতে দলটোৱে অৰুণিমাক চলন্ত ৰে'লৰ পৰা পেলাই দিয়ে। সেই ঘটনাটোত সৌভাগ্যক্ৰমে অৰুণিমা ৰক্ষা পৰে যদিও এখন ভৰি আঁঠুৰ তলৰ পৰা কাটিব লগা হয়।
অৰুণিমাৰ লক্ষ্য আছিল প্ৰতিখন মহাদেশৰ সৰ্বোচ্চ শৃংগ আৰোহণ কৰা আৰু তাত ভাৰতৰ জাতীয় পতাকা উত্তোলন কৰা। ২০১৪ চন পৰ্য্যন্ত অৰুণিমাই ইতিমধ্যে ছয়টাকৈ শৃংগ আৰোহণ কৰিছে: এছিয়া মহাদেশৰ মাউণ্ট এভাৰেষ্ট, আফ্ৰিকাৰ কিলিমাঞ্জাৰ', ইউৰোপৰ এলব্ৰাছ, অষ্ট্ৰেলিয়াৰ কছিয়াজক', আৰ্জেণ্টিনাৰ একনকাগুৱা আৰু ইণ্ডোনেছিয়াৰ কাৰ্ছ্টেনজ্ পিৰামিড (পানকাক জায়া)। যোৱা ২০১৯ বৰ্ষৰ ৪ জানুৱাৰীত তেওঁ এণ্টাৰ্কটিকাস্থিত মাউণ্ট ভিনছন শৃংগ আৰোহণ সফলতাৰে সম্পূৰ্ণ কৰে।
ৰে'ল দুৰ্ঘটনা
প্ৰাক্তন ৰাষ্ট্ৰীয় ভলীবল আৰু ফুটবল খেলুৱৈ অৰুণিমাই চি. আই. এছ. এফ.ৰ এটা পৰীক্ষাত অৱতীৰ্ণ হ'বলৈ ২০১১ চনৰ ১২ এপ্ৰিলত লক্ষ্ণৌৰ পৰা দিল্লী অভিমুখী পদ্মাৱতী এক্সপ্ৰেছ ট্ৰেইনত উঠিছিল। সেই যাত্ৰাপথতে এটা ডকাইতৰ দলে অৰুণিমাৰ বেগ আৰু সোণৰ চেইন কাঢ়ি নিবলৈ অৰুণিমাক দবাৰ বাহিৰলৈ গতিয়াই দিয়ে। সেই ঘটনাটো সুঁৱৰি অৰুণিমাই কৈছিল:
অৰুণিমাই ৰে'লপথত পৰি যোৱাৰ পিছ মুহূৰ্ততে সমান্তৰাল পথেৰে আহি থকা আন এখন ৰে'লগাড়ীয়ে তেওঁৰ আঁঠুৰ তলৰ অংশৰে পাৰ হৈ যায়। আঁঠু আৰু কঁকালৰ গাঁথিত গুৰুতৰভাৱে আঘাত পোৱা অৰুণিমাক ততাতৈয়াকৈ চিকিৎসালয়লৈ লৈ যোৱা হৈছিল। কিন্তু চিকিৎসকে তেওঁৰ জীৱন বচাবলৈ এখন ভৰিৰ আঁঠুৰ তলৰ অংশটো কাটি পেলাবলৈ বাধ্য হয়।
ভাৰতীয় খেল মন্ত্ৰালয়ে অৰুণিমাক ক্ষতিপূৰণ হিচাপে ২৫,০০০ টকা দিছিল। সংবাদটোৱে দেশজুৰি ব্যাপক চৰ্চা লাভ কৰাত যুৱ পৰিক্ৰমা আৰু খেল বিভাগৰ তদানীন্তন মন্ত্ৰী অজয় মাকেনে চিকিৎসাৰ খৰচৰ বাবে অতিৰিক্ত ২,০০,০০০ টকা ঘোষণা কৰিছিল। লগতে চি. আই. এছ. এফ.ত এটা চাকৰি প্ৰদানৰো ব্যৱস্থাও কৰিছিল। ভাৰতীয় ৰে'ল বিভাগেও তেওঁক এটা চাকৰিৰ পদ যাঁচিছিল।
২০১১ চনৰ ১৮ এপ্ৰিলত উন্নত চিকিৎসাৰ বাবে অৰুণিমাক সৰ্বভাৰতীয় চিকিৎসা বিজ্ঞান প্ৰতিষ্ঠান (এইমছ্) লৈ যোৱা হৈছিল। তাত তেওঁ চাৰি মাহ কটায়। দিল্লীস্থিত ব্যক্তিগত খণ্ডৰ ভাৰতীয় প্ৰতিষ্ঠান এটাই তেওঁৰ বাবে বিনামূলীয়াকৈ এখন কৃত্ৰিম ভৰিৰ ব্যৱস্থা কৰি দিছিল।
তথ্যসূত্ৰ
শ্ৰেণী:জীৱিত ব্যক্তি শ্ৰেণী:ভাৰতৰ ব্যক্তি শ্ৰেণী:ভাৰতীয় পৰ্বতাৰোহী শ্ৰেণী:পদ্মশ্ৰী বঁটা বিজয়ী শ্ৰেণী:ভাৰতৰ অনুপ্ৰেৰণাদায়ী বক্তা
আয়েশা চৌধুৰী
আয়েশা চৌধুৰী (২৭ মাৰ্চ ১৯৯৬ – ২৪ জানুৱাৰী ২০১৫) আছিল এগৰাকী তৰুণ ভাৰতীয় লেখিকা আৰু প্ৰেৰণাদায়ী বক্তা। তেওঁ ইংক আৰু টেডৰ মঞ্চত একাধিক অনুপ্ৰেৰণাদায়ী বক্তৃতা প্ৰদান কৰি দৰ্শকৰ পৰা প্ৰশংসা আৰু সমাদৰ লাভ কৰিছিল। তেওঁ লিখা গ্ৰন্থখনৰ নাম হৈছে My Little Epiphanies, যিখন গ্ৰন্থ তেওঁৰ মৃত্যুৰ আগমুহূৰ্তত প্ৰকাশিত হৈছিল।
জীৱন
আয়েশাৰ দেউতাক নীৰেন চৌধুৰী আছিল YUM ব্ৰেণ্ডৰ দক্ষিণ-এছীয় পৰিচালনা ক্ষেত্ৰৰ অধ্যক্ষ। আনহাতে আয়েশাৰ মাতৃ অদিতি আছিল মানসিক স্বাস্থ্যৰ সুৰক্ষা কৰ্মী। আয়েশাৰ ককায়েকৰ নাম ঈছান চৌধুৰী। আয়েশাই একধৰণৰ অনাক্ৰম্য শাৰীৰিক বিশৃংখলাজনিত ক্ৰূটি অৰ্থাৎ SCID (Severe Combined Immuno-Deficiency)ৰ সৈতে জন্মলাভ কৰিছিল। আয়েশাৰ বয়স মাথোন ছমাহ হওঁতেই, তাই অস্থি মজ্জা প্ৰত্যাৰোপণ(Bone Marrow Transplant) কৰিবলগা হৈছিল। সেই প্ৰত্যাৰোপণৰ পাৰ্শ্বক্ৰিয়াৰ বাবে আয়েশা পুনৰ এক জটিল শাৰীৰিক ৰোগৰ মুখামুখি হৈছিল। যাৰ নাম আছিল পাল‌্মনাৰি ফাইব্ৰ'ছিছ। ৰোগটোৰ ফলত আয়েশাৰ হাওঁফাওঁ কঠিন হৈ পৰিছিল। এই নতুন ৰোগটোৱে আয়েশাক সাধাৰণভাৱে উশাহ-নিশাহ লোৱাত যথেষ্ট বাধাপ্ৰদান কৰিছিল। আয়েশাৰ মাতৃয়ে কোৱা মতে "২০১০ চনৰ জানুৱাৰীত আয়েশা পাল‌্মনাৰি ফাইব্ৰ'ছিছ ৰোগত আক্ৰান্ত হৈছিল। সেইসময়ত তাইৰ হাওঁফাওঁৰ ক্ষমতা ৩৫% লৈ হ্ৰাস পাইছিল। সেইবাবে তাই ভালদৰে খোজ কঢ়াত আৰু খটখটিৰে উঠা-নমা কৰোঁতে অসুবিধা পাইছিল। তাইৰ সোনকাল ভাগৰ লাগিছিল। "
অনুপ্ৰেৰণাদায়ী বক্তৃতা আৰু ইংক সন্মিলন
যেতিয়া আয়েশাই চৌধ্য বছৰ বয়সত প্ৰেৰণাদায়ী বক্তা হ'বলৈ মাকৰ আগত সন্মতি প্ৰকাশ কৰিছিল, তেতিয়া মাতৃ অদিতি চৌধুৰী আশ্চৰ্যান্বিত হৈছিল। "মই ভাবোঁ যে মই কৰিব নোৱাৰোঁ, আৰু সেইকাৰণেই মই এইটো কৰিব লাগিব। " মাকৰ মতে, সেইটোৱেই আয়েশাৰ জীৱনৰ এক টাৰ্ণি পইণ্ট হৈ পৰিছিল। বন্ধুমহলত আনদৃত হৈও, কম বয়সতে এক দুৰাৰোগ্য ব্যাধিত আক্ৰান্ত হৈও আয়েশাই আশাবাদ আৰু মনোবল হেৰুৱাই পেলোৱা নাছিল। ছবি আৰু লিখা-মেলাৰ মাজত প্ৰশান্তি লাভ কৰা আয়েশাই অজস্ৰ মানুহৰ বাবে অনুপ্ৰেৰণাৰ উৎস হৈ পৰিছিল।
পোন্ধৰ বছৰ বয়সৰ পৰা আয়েশাই অনুপ্ৰেৰণাদায়ী বক্তৃতা প্ৰদান কৰিবলৈ আৰম্ভ কৰে। ইংকৰ এগৰাকী সদস্য(Fellow) হিচাপে নিৰ্বাচিত হোৱা আয়েশাই ২০১১ আৰু ২০১৩ চনৰ ইংকৰ মঞ্চত বক্তৃতা প্ৰদান কৰে। ইয়াৰোপৰি ২০১৩ চনৰ পুণেত অনুষ্ঠিত হোৱা TEDxৰ এক বক্তৃতানুষ্ঠানতো আয়েশাই নিজৰ বক্তব্য ৰাখে।
ইংক সন্মিলনত আয়েশাই প্ৰদান কৰা প্ৰথমটো বক্তৃতাৰ শীৰ্ষক আছিল "Singing in the life boat"(জীৱন-নৌকাত গীত)। ২০১১ চনত জয়পুৰত আয়েশাই এই বক্তৃতাটো প্ৰদান কৰিছিল। এক জটিল ৰোগৰ লগত সহবাস কৰিও আয়েশাই কিদৰে জীৱনটো উপভোগ কৰিছে, কিদৰে নিজৰ প্ৰিয় কামবোৰ কৰি আছে-সেই বিষয়ে তেওঁ নিজৰ দৃষ্টিকোণ ব্যাখ্যা কৰে। আয়েশাই কয় যে-"প্ৰতিটো মুহূৰ্ত তুমি আচলতে দুবাৰকৈ যাপন কৰা। এবাৰ তুমি সেই মুহূৰ্তটো তোমাৰ মনত যাপন কৰা; আৰু দ্বিতীয়বাৰ তেতিয়া, যেতিয়া তুমি সেই মুহূৰ্তটো বাস্তৱিকতে যাপন কৰা। " (You live every moment twice, once in your mind and once when you actually live it.) বক্তৃতাৰ শেষত উপস্থিত দৰ্শকসকলে থিয় হৈ আয়েশাক উদগণি জনায়।
আয়েশাৰ দ্বিতীয়টো বক্তৃতা আছিল সুখ সম্বন্ধীয়। যাৰ শীৰ্ষক আছিল "Finding Happiness"( সুখৰ সন্ধান)। ২০১৩ চনত কেৰেলাৰ কোচীত অনুষ্ঠিত হোৱা ইংক সন্মিলনত আয়েশাই উক্ত বক্তৃতাটো প্ৰদান কৰিছিল। নিজৰ সংকটপূৰ্ণ জটিল জীৱনত পোন্ধৰবছৰীয়া আয়েশাই কিদৰে সুখৰ সন্ধান কৰে আৰু কিদৰে অন্তহীন যন্ত্ৰণাৰ মাজতো হাঁহি থাকিবলৈ উৎসাহবোধ কৰে-সেই বিষয়ে বক্তৃতাটোত আয়েশাই আলোকপাত কৰে।
আনহাতে পুণেৰ TEDxৰ মঞ্চত আয়েশাই প্ৰদান কৰা বক্তৃতাটোৰ বিষয় আছিল -"Being Happy and living at the moment." (সুখী হোৱা আৰু বৰ্তমানত জীৱন যাপন কৰা)।
আয়েশাৰ ব্ল'গ
আয়েশাৰ এটা ব্ল'গো আছিল, যাৰ নাম aishasart.weebly.com.
মাই লিটল এপিফেনিছ
জীৱনৰ অন্তিম পাঁচটা মাহত শয্যাশায়ী হৈ থকা অৱস্থাত আয়েশাই নিজা চিন্তা আৰু অনুভৱৰে মাই লিটল এপিফেনিচ (My Little Epiphanies) নামৰ কিতাপখন লিখি উলিয়ায়। কিতাপখনত সন্নিৱিষ্ট জীৱন-সম্বন্ধীয় গভীৰ পৰ্যবেক্ষণে চিত্ৰনিৰ্মাতা ডেনি বয়ল,শেখৰ কাপুৰ, গীতিকাৰ স্বানন্দ কিৰকিৰেকে ধৰি পৃথিৱীৰ বিভিন্ন পাঠকৰ মন জয় কৰে। প্ৰায় ৫০০০ শব্দৰে সমৃদ্ধ কিতাপখন ২০১৫ চনৰ ২৪ জানুৱাৰীত প্ৰকাশিত হয়। কিতাপখন প্ৰকাশিত হোৱাৰ কেইটামান ঘণ্টাৰ পাছতেই আয়েশাই মৃত্যক সাবটি লয়।
চলচ্চিত্ৰত আয়েশাৰ জীৱন
আয়েশাৰ জীৱন-কাহিনীৰ আধাৰত নিৰ্মিত দ্যা স্কাই ইজ পিংক নামৰ হিন্দী ছবিখন ২০১৯ চনৰ ১১ অক্টোবৰত দেশৰ ছবিগৃহত মুক্তি লাভ কৰিলে। ছবিখনৰ পৰিচালক সোণালী বোস। অভিনয় কৰিছে প্ৰিয়ংকা চোপ্ৰা, ফাৰহান আখটাৰ আৰু জাইৰা ৱাছিমৰ দৰে তাৰকাসকলে।
মৃত্যু
২০১৫ চনৰ ২৪ জানুৱাৰী তাৰিখে আয়েশাৰ মৃত্যু ঘটে। মৃত্যুৰ সময়ত আয়েশাৰ বয়স আছিল ওঠৰ।
বাৰাক অ'বামা
বাৰাক হুছেইন অ'বামা (Barack Hussein Obama; জন্ম: ৪ আগষ্ট, ১৯৬১) আমেৰিকা যুক্তৰাষ্ট্ৰৰ ৪৪ তম ৰাষ্ট্ৰপতি। ২০০৯ চনৰ ২০ জানুৱাৰীত তেখেতে কাৰ্যভাৰ গ্ৰহণ কৰে আৰু আমেৰিকাৰ ৰাষ্ট্ৰপতি পদত অধিষ্ঠিত হোৱা প্ৰথমজন আফ্ৰিকীয় মূলৰ লোক হিচাপে পৰিগণিত হয়।
বাল্যকাল আৰু শিক্ষা
বাৰাক অ'বামাৰ জন্ম হয় ১৯৬১ চনৰ ৮ আগষ্টত, আমেৰিকা যুক্তৰাষ্ট্ৰৰ হাৱাইত। তেখেতৰ পিতৃ বাৰাক অ'বামা (জ্যেষ্ঠ) কেনিয়াৰ পৰা অহা এজন কৃষ্ণাংগ আমেৰিকান, আনহাতে মাতৃ এন ডানহাম কেনচাচৰ এগৰাকী শ্বেতাংগ আমেৰিকান। জ্যেষ্ঠ বাৰাক অ'বামাৰ জন্ম হৈছিল, কেনিয়াৰ নিয়ানজা প্ৰদেশত। চৰকাৰী জলপানীৰে তেওঁ হাৱাইত পঢ়িবলৈ আহে আৰু তাতে সহপাঠী এন ডাৰহামক লগ পায়। ১৯৬২ চনৰ ২ ফেব্ৰুৱাৰীত দুয়ো বিবাহপাশত আৱদ্ধ হয়। তাৰ কিছুদিনৰ পাছতে বাৰাক অ'বামাৰ জন্ম হয়। অ'বামাৰ জন্মৰ ২ বছৰৰ পাছতে পিতৃ মাতৃৰ বিবাহ বিচ্ছেদ হয় আৰু ১৯৬৫ চনত এন ডানহামে ইণ্ডোনেচিয়াৰ ছাত্ৰ ল'ল' ছ'ৱেট'ৰ'ৰ সৈতে বিবাহ কৰে, আৰু এবছৰৰ পাছত গোটেই পৰিয়াল জাকাৰ্টালৈ যায়গৈ। তাতে অ'বামাৰ সতীয়া ভগ্নী মায়া ছ'ৱেট'ৰ'ৰ জন্ম হয়। বাৰাক অ'বামাই সতীয়া পিতৃ আৰু ভগ্নী লগত ইণ্ডোনেচিয়াত থাকিবলৈ লয়।
১৯৯০ চনত অ'বামা "হাৰ্ভাৰ্ড ল' ৰিভিউ" সম্পাদনা কৰা প্ৰথম আফ্ৰিকামূলীয় আমেৰিকান ৰূপে পৰিগণিত হয়। ১৯৯১ চনত তেও হাৰ্ভাডৰ পৰা সুখ্যাতিৰে স্নাতক ডিগ্ৰী লাভ কৰে।
ৰাজনৈতিক জীৱন
১৯৯৬ চনত অ'বামা ইলিনয়ৰ পৰা ষ্টেট চিনেটৰ হিচাপে নিৰ্বাচিত হয় আৰু ৮ বছৰ কাৰ্যনিৰ্বাহ কৰে। ২০০৪ চনৰ ডেম'ক্ৰেটিক নেচনেল কনভেনচনত 'জন কেৰী' সমৰ্থনত এটি অতি প্ৰয়োজনীয় ভাষণেৰে অ'বামাই ৰাষ্ট্ৰীয় পৰ্যায়ত পৰিচিতি লাভ কৰে।
২০০৮ চনৰ ৰাষ্ট্ৰপতি নিৰ্বাচন আৰু প্ৰথম কাৰ্যকাল
২০০৭ চনত ফেব্ৰুৱাৰী মাহত আমেৰিকাৰ ডেম'ক্ৰেটিক দলে তেওঁক ৰাষ্ট্ৰপদৰ প্ৰাৰ্থী হিচাপে মনোনীত কৰে। এই মনোনয়নৰ বাবে হোৱা ডেম'ক্ৰেটিক দলৰ অভ্যন্তৰীণ নিৰ্বাচনত তেওঁ প্ৰাক্তন ৰাষ্ট্ৰপতি বিল ক্লিণ্টনৰ পত্নী হিলাৰী ৰ'ধাম ক্লিণ্টনক পৰাজিত কৰিছিল। পিছত হোৱা সাধাৰণ নিৰ্বাচনত তেখেতে ৰিপব্লিকান দলৰ প্ৰাৰ্থী জন মেক-কেইনক অনায়াসে পৰাস্ত কৰে। চিনেটৰ হিলাৰী ক্লিণ্টনে নিৰ্বাচনী প্ৰচাৰৰ সময়ৰ অ'বামালৈ সম্পূৰ্ণ সমৰ্থন আগবঢ়ায় । সেই সময় আমেৰিকাৰ অৰ্থনীতি আৰু কুটনীতিৰ এক জটিল সময় আছিল। অ'বামাৰ নিৰ্বাচনী প্ৰচাৰৰ মূল এজেণ্ডা আছিল, অৰ্থনৈতিক সংষ্কাৰ, বিকল্প শক্তি, আৰু শিক্ষা আৰু স্বাস্থ্যখণ্ডৰ আমূল পৰিবৰ্তন, লগতে ৰাষ্ট্ৰীৰ ঋণ হ্ৰাস কৰা। এই নিৰ্বাচনত অ'বামাই ৫২.৯% শতাংশ ভোট লাভ কৰাৰ বিপৰীতে ৰিপাব্লিকান প্ৰাৰ্থী জন মেক-কেইনে ৪৫.৭% ভোট পায়। অ'বামাৰ সহকৰ্মী ডেলাৱেৰৰ চিনেটৰ জ' বাইডেনক উপ-ৰাষ্ট্ৰপতি মনোনীত কৰা হয়।
২০০৯ চনৰ ২০ জানুৱাৰীত অবামাই আমেৰিকা ৮৮তম তথা প্ৰথম আফ্ৰিকীয় মূলৰ ৰাষ্ট্ৰপতি হিচাপে শপত গ্ৰহণ কৰে।
প্ৰথমবাৰ ৰাষ্ট্ৰপতি হোৱাৰ সময়তে অ'বামাই কঠিন পৰীক্ষাৰ সন্মুখীন হয়। ইতিমধ্যে বিশ্বৰ আৰ্থিক মন্দাৱস্থা আৰম্ভ হৈ গৈছিল, দুখনকৈ যুদ্ধ চলি আছিল, আৰু আন্তঃৰাষ্ট্ৰীয় জনপ্ৰিয়তা মাপকত আমেৰিকাৰ স্থান ইতিহাসত সকলোতকৈ তললৈ নামিছিল। এই সম্পৰ্কে অ'বামাই আমেৰিকা জনসাধাৰণকে এইদৰে কৈছিল "Today I say to you that the challenges we face are real. They are serious and they are many. They will not be met easily or in a short span of time. But know this, America: They will be met."
নিজৰ কাৰ্যকালৰ ১০০ দিনৰ ভিতৰতে অ'বামাই বিভিন্ন ক্ষেত্ৰত কেইবাটাও দৃঢ় পদক্ষেপ লৈছিল। শিশুৰ স্বাস্থ্য বীমাৰ পৰিসৰ বৃদ্ধি কৰা, মহিলাৰ সম-মজুৰীৰ দাবীৰ প্ৰতি সহায় আগবঢ়োৱা, অৰ্থনৈতিক প্ৰগতি হস্ৰম্যাদী পৰিকল্পনাৰ প্ৰতি সহযোগ কৰা, ইত্যাদি বিল কংগ্ৰেছত গ্ৰহণ কৰা হৈছিল। গৃহনিৰ্মাণ আৰু ক্ৰেডিট ক্ষেত্ৰই পুনৰোত্থানৰ বাবে চৰকাৰী সহায় আগবঢ়োৱা হৈছিল। বিভিন্ন কৰো কৰ্তন কৰা হৈছিল।
এইকেইদিনতে অ'বামাই আমেৰিকাৰ পৰৰাষ্ট্ৰনীতিৰো আমূল পৰিবৰ্তন ঘটোৱাৰ প্ৰয়াস কৰিছিল। তেও, ইউৰোপ, ৰাছিয়া, আৰু চীনৰ সৈতে সম্পৰ্ক উন্নীতকৰণৰ লগতে, ইৰাণ, ভেনিজুৱেলা, আৰু কিউবাৰ সৈতে আলোচনা কৰিবলৈ আগবাঢ়িছিল। মিত্ৰদেশসমূহৰ লগত একেলগ হৈ বিশ্বৰ অৰ্থনৈতিক মন্দাৱস্থাৰ বিৰূদ্ধে সামূহিক ভাবে আগবাঢ়িছিল। আফগানিস্তানলৈ অতিৰিক্ত ২১০০০ সামৰিক গোট পথোৱাৰ লগতে, আগষ্ট ২০১০ৰ ভিতৰত ইৰাকৰ পৰা আমেৰিকীয় সেনা সম্পূৰ্ণৰূপে প্ৰত্যাহাৰ কৰাৰ সিদ্ধান্ত লৈছিল।
পুনৰনিৰ্বাচন আৰু দ্বিত্বীয় কাৰ্যকাল
২০০৮ চনৰ দৰে, এইবাৰো অ'বামাৰ নিৰ্বাচন প্ৰচাৰৰ মূলমন্ত্ৰ তৃণমূলীয় বিষয়বস্তুয়েই হয়। ২০১২ চনৰ এই নিৰ্বাচনত অ'বামা ৰিপাব্লিকান দলৰ মিট ৰমনে'ৰ মুখামুখি হয়। ২০১২ চনৰ ৬ নৱেম্বৰৰ সন্ধিয়া অ'বামাক বিজয়ী ঘোষণা কৰা হয়। যদিও প্ৰাক নিৰ্বাচন সমীক্ষাবিলাকত তেও কঠিন প্ৰত্যহ্বানৰ সন্মুখীন হব বুলি ধাৰণা কৰা হৈছিল। অ'বামাই প্ৰায় ৬০% ভোট লাভ কৰে। ২০১৩ চনৰ ২১ জানুৱাৰীত অ'বামাই আধিকাৰীক ভাৱে দ্বিতীয় বাৰৰ বাবে, আমেৰিকা যক্তৰাষ্ট্ৰৰ ৰাষ্ট্ৰপতিৰ আসন গ্ৰহণ কৰে।
ব্যক্তিগত জীৱন
বৰাক অ'বামা ১৯৯২ চনত মিচ্ছেল অ'বামা (আগতে ৰবিনচন)-ৰ লগত বিবাহ পাশত আৱদ্ধ হয়। তেওঁলোক মালিয়া (জন্ম ১৯৯৮) আৰু ছাছা (জন্ম ২০০১) নামেৰে দুগৰাকী দুহিতা আছে।
ন'বেল বঁটা
"আন্তঃৰাষ্ট্ৰীয় কূটনীতি আৰু সহযোগিতা সৱলীকৰণৰ ক্ষেত্ৰৰ অসামান্য অৱদান"ৰ বাবে বাৰাক অ'বামাক ২০০৯ চনৰ শান্তিৰ ন'বেল বঁটা প্ৰদান কৰা হয়। নৰৱেৰ ন'বেল সমিতিয়ে ২০০৯ চনৰ ৯ অক্টোবৰ এই বঁটাৰ কথা ঘোষণা কৰাৰ সময়ত পৰামাণৱিক অবিস্তাৰ (nuclear nonproliferation)-ৰ ক্ষেত্ৰত বাৰাক অ'বামাৰ যোগদানৰ কথা উল্লেখ কৰে, আৰু লগতে তেখেতে আন্তঃৰাষ্ট্ৰীয় সম্পৰ্কৰ ক্ষেত্ৰত নতুন ভাৱধাৰাৰ সূচনা কৰা বুলিও কয়।
ন'বেল সমিটিৰ এই সিদ্ধান্তত যুক্তৰাষ্ট্ৰৰ বুদ্ধিজীৱী আৰু লেখক সকলৰ লগতে সমগ্ৰ বিশ্বৰ চিন্তাবিদসকলে মিশ্ৰ প্ৰতিক্ৰিয়া প্ৰদৰ্শন কৰে।
২০০৯ চনৰ ১০ ডিচেম্বৰত, অচল'ত এটা ৩৬ মিনিটিয়া ভাষণেৰে অ'বামাই এই বটাঁ গ্ৰহণ কৰে। ন'বেল বঁটা লাভ কৰা অ'বামা আমেৰিকা যুক্তৰাষ্ট্ৰৰ চতুৰ্থ জন ৰাষ্ট্ৰপতি, ইয়াৰ আগতে 'থিঅ'দ'ৰ ৰুজভেল্ট' (Theodore Roosevelt), 'উড্ৰ ৱিলচন' (Woodrow Wilson) আৰু 'জিমি কাৰ্টাৰে' (Jimmy Carter)-এ এই বঁটা লাভ কৰিছিল।
সাহিত্যকৃতি
বাৰাক অ'বামাই ১৯৯৫ চনত আত্মজীৱনীমূলক গ্ৰন্থ "Deams from My Father" (মোৰ দেউতাৰ সপোন) প্ৰকাশ কৰে। তেখেতৰ দ্বিতীয় গ্ৰন্থ হ'ল "The Audacity of Hope" (আশাৰ সাহস), যিখন ২০০৬ চনত মুকলি কৰা হয়। দুয়োখন কিতাপেই গ্ৰেমী (Grammy Award)-ৰ "বেষ্ট স্পকে'ন ৱৰ্ড এলবাম"ৰ খিতাপ লাভ কৰে।
বাহ্যিক সংযোগ
আধিকাৰিক
অনান্য
শ্ৰেণী:আমেৰিকা যুক্তৰাষ্ট্ৰৰ ব্যক্তি শ্ৰেণী:জীৱিত ব্যক্তি শ্ৰেণী:ৰাজনীতিবিদ শ্ৰেণী:সাহিত্যিক শ্ৰেণী:শান্তিৰ ন'বেল বঁটা বিজয়ী শ্ৰেণী:আমেৰিকা যুক্তৰাষ্ট্ৰৰ ৰাষ্ট্ৰপতি
মৰিআম্মা
মৰি (மாரி), যাক মৰিআম্মান (மாரியம்மன்) আৰু মৰিয়াই হিচাপেও জনা যায়, যাৰ অৰ্থ হৈছে মাতৃ মৰি আৰু মৰিআম্মা (மாரியம்மா) বা সহজকৈ আম্মান বা আথা (அம்மன், "মাতৃ") বুলি কোৱা হয়, তেখেত হৈছে তামিলনাডু আৰু কাষৰীয়া অঞ্চলত হিন্দু ধৰ্মত পূজিতা বৰষুণৰ দেৱী। তেখেত হৈছে তামিলনাডু আৰু থিৰুচৰাইৰ গ্ৰাম্য এলেকাত পূজিত প্ৰধান দেৱী। মৰি দুৰ্গা আৰু পাৰ্বতীৰ সৈতে নিবিড়ভাবে জড়িত।এইগৰাকী দেৱীক গ্ৰীষ্মকালৰ শেষৰপিনে বা শৰতৰ আদিভাগত পূজা পতা হয়। পূজাৰ সময়ত গোটেই তামিলনাডু আৰু ডেক্কান অঞ্চলত আদি থিৰুভিঝা নামৰ এটা বৃহৎ উৎসৱৰ আয়োজন কৰা হয়।দেৱীগৰাকীক মূলতঃ বৰষুণৰ কামনা কৰি আৰু বসন্ত আৰু কলেৰা ৰোগৰ পৰা পৰিত্ৰাণ বিচাৰি আৰাধনা কৰা হয়।
দেৱী মৰিআম্মানক স্থানীয় পুথি-পাঁজিসমূহৰ দ্বাৰা পিডাৰি আৰু গ্ৰাম দেৱতা হিচাপে অব্ৰাহ্মণ পুৰোহিতৰ দ্বাৰা পূজা কৰা হয়।
উৎপত্তি
মৰিআম্মান এগৰাকী তামিল স্থানীয় লোককথাৰ দেৱী, যাক সম্ভৱতঃ প্ৰাক বৈদিক কালৰ পৰাই আৰাধনা কৰী অহা হৈছে। মৰি শব্দটোৰ তামিল ভাষাত অৰ্থ হৈছে বৰষুণ আৰু আম্মা মানে হৈছে মা।
আৰাধনা
অবৈদিক পূজা পদ্ধতিৰে দেৱী মৰিআম্মাক আৰাধনা কৰা হয় আৰু পূজাত লোকনৃত্যৰ প্ৰদৰ্শন কৰা হয়। মাটিৰ পাত্ৰত ৰন্ধা পোংগল আৰু কুঝ দেৱীক আগবঢ়োৱা হয়। তদুপৰি জুইৰ ওপৰেৰে খোজ কঢ়া আৰু নাক ফুটোৱাৰ দৰে কাৰ্য্যও কৰা হয়।
তিৰুচিৰাপল্লীৰ ২০ কিলোমিটাৰ উত্তৰে থকা সময়পুৰম মন্দিৰত এতিয়াও হিন্দু নিয়মেৰে দেৱী মৰিআম্মাৰ পূজা কৰা হয়। য'ত মন্দিৰ সমিতিৰ দ্বাৰা তামিল থাইমাহত এঘাৰদিনীয়া থাইপুছম উৎসৱৰ আয়োজন কৰা হয়। সেই উৎসৱত প্ৰতিদিনে পুৱা আৰু গধূলি দেৱীৰ প্ৰতিমূৰ্তি বিভিন্ন বাহনত উঠাই শোভাযাত্ৰা কৰা হয়। দশম দিনৰ দিনা দেৱীগৰাকীৰ প্ৰতিমূৰ্তিক সময়পুৰমৰ পৰা শ্ৰীৰঙ্গমৰ ওচৰত থকা উত্তৰ কাবেৰী লৈ যোৱা হয় আৰু একাদশ দিনৰ দিনা ঘূৰাই আনি এই উৎসৱৰ সামৰণি মৰা হয়। এইদৰে তামিল চিত্ৰাই মাহত দহদিনীয়া চিত্ৰাই উৎসৱ আৰু পুৰত্ৰাচি মাহত নৱৰাত্ৰী উৎসৱ পালন কৰা হয়।
ভাৰতৰ বাহিৰত হো চি মিন চহৰ, বেংকক, কুৱালালামপুৰ আৰু ছিংগাপুৰত মৰিআম্মানৰ মন্দিৰ আছে।
পৌৰাণিক
শীতলা দেৱীক উত্তৰ ভাৰতত বসন্ত ৰোগ নিৰ্মূল কৰিবলৈ পূজা কৰা হয়। সেই শীতলা দেৱীকেই দক্ষিণ ভাৰতত মৰিআম্মান হিচাপে মনা হয়। জনশ্ৰুতি অনুসৰি দেৱীৰ শৰীৰ উত্তপ্ত হৈ থাকে আৰু ভক্তসকলে শীতল পানী বা গাখীৰেৰে দেৱীৰ শৰীৰ ধুৱাই দিয়ে যাতে দেৱীয়ে ৰোগৰ উত্তাপৰ উপশম ঘটাব পাৰে।
তথ্য সংগ্ৰহ
শ্ৰেণী:হিন্দুধৰ্মৰ দেৱ দেৱী শ্ৰেণী:শিৱৰ সহধৰ্মিণী
সম্পাতি
বৈদিক গ্ৰন্থসমূহত সম্পাতি (सम्पाति) হৈছে অৰুণ আৰু শ্যেনীৰ জ্যেষ্ঠ সন্তান তথা জটায়ুৰ ভ্ৰাতৃ। তেওঁৰ অৱয়ব এক শগুনৰ দৰে। ব্ৰহ্ম পুৰাণৰ মতে, বব্ৰু নামেৰে সম্পাতিৰ এক পুত্ৰ আছে যি অতি বেগবান আৰু খাতিমান। শৈশৱ কালতে সম্পাতিয়ে নিজৰ ডেউকা দুখন হেৰুৱায়।
ৰামায়ণৰ আখ্যান
ৰামায়ণত সীতাৰ উদ্ধাৰ অভিযানত সম্পাতিয়ে গুৰুত্বপূৰ্ণ ভূমিকা পালন কৰিছিল। আখ্যানমতে হনুমানৰ নেতৃত্বত অঙ্গদ, জাম্ববন, নল আৰু নীলে দক্ষিণ দিশলৈ সীতাক বিচাৰি যায়। দাক্ষিণাত্যৰ পাৰাপাৰহীন সমুদ্ৰ তটত উপস্থিত হৈ তেওঁলোকে সীতাৰ কোনো সন্ধান নোপোৱাত হতাশ হৈ পৰে আৰু পিয়াহ আৰু ভাগৰত জৰ্জৰিত হৈ বলুকাত বাগৰি পৰে। তেনে সময়তে সম্পাতিৰ আগমণ ঘটে আৰু এনেদৰে কম আয়াসতে পদূলিমুখতে খাদ্যসম্ভাৰ লাভ কৰা বাবে নিজকে সৌভাগ্যৱান বুলি জ্ঞান কৰে। তেনেতে জাম্ববনে বিলাপ কৰি সীতাক ৰাৱণৰ পৰা ৰক্ষা কৰাৰ চেষ্টা কৰা জটায়ুৰ সৈতে আৰ্তজনৰ ওপৰত ক্ষুধা নিবাৰণ কৰিবলৈ জপিয়াই পৰা সম্পাতিৰ নৈতিকতাৰ তুলনা কৰে।
জটায়ুৰ নাম শুনি সম্পাতি জঠৰ হৈ পৰে আৰু জাম্ববনক গোটেই ঘটনাক্ৰমৰ বিষয়ে অৱগত কৰিবলৈ কয়। জটায়ুৰ কাহিনী শুনি সম্পাতিয়ে উচুপিবলৈ ধৰে আৰু এই কথা জানিবলৈ দিয়ে যে তেওঁ জটায়ুৰ জ্যেষ্ঠ ভ্ৰাতৃ আৰু বহুদিন ধৰি তেওঁলোক পৰস্পৰ লগ হোৱা নাছিল। সম্পাতিয়ে জটায়ুৰ বিষয়ে জনোৱাৰ বাবে কৃতজ্ঞ হৈ দলটোক কয় যে ৰাৱণে সীতাক দক্ষিণৰ লংকালৈ (শ্ৰীলংকা) লৈ গৈছে।
মধ্যপ্ৰদেশৰ ছটনা জিলাৰ গৃধৰাজ পৰ্বত সম্পাতিৰ জন্মস্থান বুলি বিশ্বাস কৰা হয়।
বিশাখাপট্টনম
বিশাখাপট্টনম (Visakhapatnam) (পূৰ্বতে বিজাগাপত্নম নামেৰে জনাজাত) ইয়াৰ উপৰিও (বাইজেগ, বিশাখা বা ৱালটাইৰ নামেৰেও জনাজাত) হৈছে ভাৰতৰ অন্ধ্ৰপ্ৰদেশ ৰাজ্যৰ আটাইতকৈ ডাঙৰ আৰু জনবহুল চহৰ। ই পূবঘাট আৰু বংগোপসাগৰৰ উপকূলৰ মাজত অৱস্থিত। ভাৰতৰ পূব উপকূলত চেন্নাইৰ পিছত ই দ্বিতীয় বৃহত্তম চহৰ, আৰু দক্ষিণ ভাৰতৰ চতুৰ্থ বৃহত্তম চহৰ। ই স্মাৰ্ট চিটি মিছনৰ অধীনত নিৰ্বাচিত অন্ধ্ৰপ্ৰদেশৰ চাৰিখন স্মাৰ্ট চিটিৰ ভিতৰত অন্যতম আৰু ই বিশাখাপট্টনম জিলাৰ মুখ্য কাৰ্যালয়। আনুমানিক ৪৩.৫ বিলিয়ন ডলাৰ উৎপাদনৰ সৈতে ই ২০১৬ চনৰ হিচাপত ভাৰতৰ মুঠ ঘৰুৱা উৎপাদনত নৱম সৰ্বাধিক অৰিহণা যোগোৱা চহৰ।
অৱস্থান
thumb|বিশাখাপট্টনম চহৰ
বিশাখাপট্টনম চহৰটো সমুদ্ৰ সমতলৰ পৰা ১০ মিটাৰ আৰু কোনো কোনো ঠাইত ১০ মিটাৰতকৈও অধিক উচ্চতাত অৱস্থিত। চহৰটো পূৰ্বঘাট পৰ্বতমালাৰ পূব দিশে বঙ্গোপোসাগৰৰ পাৰত অবস্থিত।
শিক্ষা
প্ৰাথমিক আৰু মাধ্যমিক বিদ্যালয়ৰ শিক্ষা ৰাজ্যৰ বিদ্যালয় শিক্ষা দপ্তৰৰ অধীনত চৰকাৰী, সহায়ক আৰু বেচৰকাৰী বিদ্যালয়ৰ দ্বাৰা প্ৰদান কৰা হয়। ২০১৬–১৭ শিক্ষাবৰ্ষৰ বিদ্যালয় তথ্যৰ প্ৰতিবেদন অনুসৰি বিশাখাপট্টনম চহৰৰ ১,৪৪,২৬৮জন শিক্ষাৰ্থী ৪৩৪খন বিদ্যালয়ত ভৰ্তি হয়। কেন্দ্ৰীয় মাধ্যমিক শিক্ষা বোৰ্ড, মাধ্যমিক বিদ্যালয়ৰ শংসাপত্ৰ আৰু মাধ্যমিক শিক্ষাৰ ভাৰতীয় শংসাপত্ৰৰ কাৰণে বিভিন্ন বিদ্যালয় দ্বাৰা বিভিন্ন ধৰণৰ পাঠক্ৰম অনুসৰণ কৰা হয়। বিদ্যালয়সমূহৰ শিক্ষাৰ মাধ্যম হ'ল ইংৰাজী আৰু তেলুগু ভাষা। সেণ্ট অ্যালোসিয়াস অ্যাংলো ইণ্ডিয়ান বয়েজ হাই স্কুলখন চহৰটোৰ প্ৰাচীনতম বিদ্যালয়, যি ১৮৪৭ চনত প্ৰতিষ্ঠিত হয়। বিশাখাপট্টনম জিলা কেন্দ্ৰীয় গ্ৰন্থাগাৰটি চৰকাৰৰ দ্বাৰা সমৰ্থিত আৰু দ্বাৰকা চহৰত অৱস্থিত।
তথ্য সংগ্ৰহ
শ্ৰেণী:অন্ধ্ৰপ্ৰদেশ শ্ৰেণী:ভাৰতৰ নগৰ মহানগৰ
কলপাত
কলপাত হৈছে কলগছৰ পাত। অসমত কলপাতক কলাপাত বুলিও কোৱা হয়। এজোপা কলগছে ইয়াৰ জীৱন কালত প্ৰায় ৪০খিলা পৰ্যন্ত পাত মেলে। পাতবোৰ যথেষ্ট দীঘলীয়া আৰু বহল। লগতে ই নমনীয় আৰু পানীত নিভিজে বাবে ইয়াৰ বহুল ব্যৱহাৰ হোৱা দেখা যায়। ৰন্ধন কাৰ্য, বস্তু বন্ধা, খাদ্য ৰখা, বস্তু ঢকা ইত্যাদি কামত কলপাতৰ ব্যৱহাৰ হয়। হিন্দু ধৰ্ম, বৌদ্ধ ধৰ্মৰ লোকে বিভিন্ন উৎসৱ পাৰ্বনত সজোৱা আৰু ৰূপকাত্মকভাৱে কলপাতৰ ব্যৱহাৰ কৰে। অসমীয়া লোকে ধৰ্মীয় বিশ্বাস অনুসৰি কলপাতক পবিত্ৰ বুলি মানে। বিশেষভাৱে আগলটি কলপাতৰ মৰ্যাদা অধিক। পৰম্পৰাগত পদ্ধতিৰে ঘৰ আদি সাঁজিলে ঘৰৰ চালত শুকান কলপাত বা কলমগুণা ব্যৱহাৰ কৰে। ঐতিহাসিকভাৱে দক্ষিণ আৰু দক্ষিণ-পূব এচিয়াৰ লোকে লিখন সঁজুলি হিচাপে কলপাত কাগজৰ ৰূপত ব্যৱহাৰ কৰিছিল।
১৯৯১ৰ ভাৰতৰ সাধাৰণ নিৰ্বাচন
১৯৯১ৰ ভাৰতৰ সাধাৰণ নিৰ্বাচন দশম লোকসভা গঠনৰ উদ্দেশ্যে অনুষ্ঠিত কৰা হৈছিল। পাঞ্জাৱ আৰু জম্মু আৰু কাশ্মীৰৰ বাদে বাকীবোৰ ৰাজ্য আৰু কেন্দ্ৰীয় শাসিত অঞ্চলত ১৯৯১ৰ ২০ মে’, ১২ জুন আৰু ১৫ জুনত- এই তিনিটা পৰ্যায়ত অনুষ্ঠিত হয়। ইয়াৰ উপৰিও বিহাৰৰ দুটা আৰু উত্তৰ প্ৰদেশৰ এখন লোকসভাৰ আসনতো নিৰ্বাচন হোৱা নাছিল। পাঞ্জাবৰ ১৩খন আসনৰ বাবে নিৰ্বাচন আয়োগে পলমকৈ ১৯৯২ চনৰ ১৯ ফেব্ৰুৱাৰীতহে নিৰ্বাচন পতাৰ সিদ্ধান্ত লয়। কোনো এটা ৰাজনৈতিক দলেই একক সংখ্যাগৰিষ্ঠতা লাভ নকৰাত ভাৰতীয় জাতীয় কংগ্ৰেছে অন্যন্য দলৰ সহযোগত পি ভি নৰসিংহ ৰাও প্ৰধানমন্ত্ৰিত্বত এখন সংখ্যালঘূ চৰকাৰ গঠন কৰে। প্ৰথম তিনিটা পৰ্যায়ৰ নিৰ্বাচনৰ ভোটদানৰ হাৰ আছিল ৫৬.৭৩% আৰু ই আছিল তেতিয়ালৈকে অনুষ্ঠিত সাধাৰণ নিৰ্বাচনৰ সৰ্বনিম্ন হাৰ।
কলপাত
বৰ্ণনা
কলৰ প্ৰজাতি অনুসৰি কলপাতৰ দীঘ, প্ৰস্থ ভিন্ন হয়। চেনিচম্পা, অমৃত সাগৰ, ইত্যাদি কলৰ পাত ভীমকলৰ পাতৰ তুলনাত ঠুনুকা, ই সহজেই ফাটি যায়। এখিলা বয়স্ক কলপাতৰ গড় হিচাপত দৈঘ্য প্ৰায় ২ মিটাৰ আৰু প্ৰস্থ আধাৰ পৰা ১ মিটাৰ পৰ্যন্ত হয়। এজোপা গছত এবাৰত প্ৰায় ৮-১২খিলা পাত দেখা যায়। পাতবোৰ মমৰ দৰে পিছল, নমনীয়, আৰু চিকমিকিয়া। বৰণ পাতল বা গাঢ় সেউজীয়া। পাতৰ পিছফালে চূণৰ দৰে পদাৰ্থ থাকে। ইয়াৰ মধ্য ভাগত এডাল ডাঙৰ আকাৰৰ শিৰা থাকে, তাৰ পৰা সমান্তৰাল ভাৱে শিৰবিন্যাস ওলোৱা দেখা যায়। কলপাতবোৰ সমমিত। একেবাৰে নতুন পাত খিলাৰ ঠাৰি অংশইদি আন এখিলা নতুন পাত ওলাই আহে। প্ৰথম অৱস্থাত এই পাতখিলা নুৰীয়াই থোৱাৰ দৰে দেখি। ইয়াক থোৰ বুলি কোৱা হয়। লাহে লাহে পাতখিলা মুকলি হৈ পৰে।
১৯৯১ৰ ভাৰতৰ সাধাৰণ নিৰ্বাচন
তথ্য উৎস
শ্ৰেণী:ভাৰতৰ সাধাৰণ নিৰ্বাচন
কলপাত
ব্যৱহাৰ
কলপাতত ক্লোৰোফিল থকাৰ কাৰণে ইয়াক খালে চৰ্মৰোগ নহয়, অন্ত্ৰৰ ঘা নিৰাময় হয়, লিউকোমিয়া নহয়। কলপাতত কেলচিয়াম, ভিটামিন এ, ভিটামিন চি, চাইট্ৰিক এচিড, কেৰোটিন আৰু টেনিন গুণ আছে। বৰলে কামুৰিলে, কাঁইটে বিন্ধিলে সেই ঠাইত কলপাত বটি প্ৰলেপ দিলে উপকাৰ পোৱা যায়। কলপাত গৰু-ছাগলীৰ প্ৰিয় খাদ্য। ৰেচম শিল্পত কলপাতৰ ব্যৱহাৰ হয়। পলু বোৰে লেটা সাজিবৰ বাবে শুকান কলপাত দিয়া হয়।
কলপাত বোৰ ডাঙৰ, নমনীয় আৰু পানীত নিভিজা। কলপাতে খাদ্যত এক বিশেষ সৌৰভৰ সংযোগ ঘটাই; কলপাতত মেৰিয়াই ভাপত সিজোৱা খাদ্যত এক বিশেষ সুগন্ধ তথা সোৱাদৰ সংযোজন ঘটে। অৱশ্যে এইদৰে খাদ্যৰ প্ৰস্তুত কৰণত ব্যৱহৃত কলপাতবোৰ খোৱা নহয়। ইয়াৰোপৰি কলাপাতে খাদ্যৰ পৰা পানী ভাগ ভাপ হৈ উৰি যোৱাত বাধা দিয়ে ফলত খাদ্যত ৰসৰ সংযোজন ঘটি থাকে। কলপাতে খাদ্য সমূহ পুৰি যোৱাত বাধা দিয়ে। কলপাতৰ শিৰবিন্যাস সমান্তৰাল হোৱা বাবে আৰু ইয়াৰ নমনীয় গুণৰ বাবে লিখন সঁজুলি হিচাপে ব্যৱহাৰৰ হেতু কলপাত উপযুক্ত। কাগজৰ ব্যৱহাৰৰ পূৰ্বে, দক্ষিণ আৰু দক্ষিণ-পূব এচিয়াৰ লোকে লিখন সঁজুলি হিচাপে ইয়াৰ ব্যৱহাৰ কৰিছিল। কলপাতৰ শিৰবিন্যাসে আখৰবোৰ লিখোঁতে শাৰী পৃথক কৰণত বিশেষ সহায় কৰিছিল। ইষ্টাৰ দ্বীপৰ ৰঙ্গৰঙ্গ লিপি বিকাশৰ ক্ষেত্ৰত কলপাতৰ এক বিশেষ ভূমিকা আছে।
ধৰ্মীয় গুৰুত্ব
হিন্দু লোকে পূজাৰ নৈৱদ্যাদি আগলি কলপাতত আগবঢ়াই দিয়ে। আগৰ দিনত বিয়া-সবাহ আৰু সকাম-নিকামৰ ৰভা কলপাতেৰে দিয়া হৈছিল। অসমীয়া সমাজত সদ্যোজাত কেঁচুৱাক আগলি কলপাতত শুৱাই দিয়াৰ নিয়ম আছিল। পুষ্পিতা ছোৱালীক নোৱাই ধুৱাই আইসকলে পোনপ্ৰথমে আগলি কলপাত এখনত ফল-মূল খাবলৈ দিয়ে। অসমীয়া সমাজত পিতৃ-মাতৃৰ মৃত্যু হ'লে পুত্ৰ সকলে অশৌচৰ দিনকেইটা কলপাতত শোৱা, শুকান কলপাতেৰে সজা কঠত বহাৰ নিয়ম। মাঘৰ বিহুত শুকান কলপাতৰ সহায়ত মেজি ঘৰ সঁজা হয়। বাংলাদেশ, শ্ৰী লংকা তথা ভাৰতৰ কলগছ প্ৰচুৰ পৰিমাণে হোৱা অঞ্চল সমূহ যেনে দক্ষিণ ভাৰত, অসম, পশ্চিমবংগ ইত্যাদিত কলপাতৰ প্ৰচুৰ ব্যৱহাৰ হয়। ভোজ আদিৰ আয়োজন কৰিলে কলপাতত খাদ্য পৰিৱেশন কৰা হয়।
তথ্যসূত্ৰ
শ্ৰেণী:উদ্ভিদজগত শ্ৰেণী:সামগ্ৰী
দলিত নাৰীবাদ
দলিত নাৰীবাদ (Dalit Feminism) হৈছে এক নাৰীবাদী দৃষ্টিভংগী; যিয়ে দলিত জনসমষ্টি, নাৰীবাদ তথা বৃহত্তৰ নাৰী আন্দোলনৰ মাজত থকা জাতি তথা লিংগৰ ভূমিকাক লৈ প্ৰশ্ন উত্থাপন কৰে। দলিত মহিলাসকল মূলতঃ দক্ষিণ এছিয়াত, বাংলাদেশ, ভাৰত, নেপাল আৰু পাকিস্তানত বাস কৰে। দলিত নাৰীবাদীসকলে লিংগ, জাতি আৰু অন্যান্য বিষয়ৰ ওপৰত ভিত্তি কৰি দলিত নাৰীসকলৰ সমঅধিকাৰৰ পোষকতা কৰে। তেওঁলোকে সন্মিলনত ভাষণ দি সংগঠন গঠন কৰি আন দলিত মহিলাসকলক ৰাজনৈতিক পদবীলৈ নিৰ্বাচিত কৰাত সহায় কৰিছে।
পৃষ্ঠভূমি
দলিত মহিলাসকল প্ৰান্তীয় লোকৰ এটা গোটৰ অংশ যিয়ে ভাৰতত আনুষ্ঠানিকভাৱে অনুসূচিত জাতি বুলি জনাজাত জাতিসমূহৰ অংশ গঠন কৰে৷ যদিও নেপাল, পাকিস্তান, বাংলাদেশ আৰু শ্ৰীলংকাতো দলিত মহিলা আছে। নেপালত জনসংখ্যাৰ ১৩.২% দলিত মহিলা। ১৯৯৮ চনৰ লোকপিয়ল অনুসৰি পাকিস্তানৰ অধিকাংশ দলিত মহিলাই পঞ্জাৱ অঞ্চলত বাস কৰে। সামগ্ৰিকভাৱে দলিত মহিলাসকল বিশ্বৰ ২% আৰু তেওঁলোকে বিশ্বৰ "সৰ্বাধিক সামাজিকভাৱে পৃথক" লোকৰ গোট গঠন কৰিছে। দলিত মহিলাসকলৰো দৰিদ্ৰতাত জীয়াই থকাৰ প্ৰৱণতা আছে৷ তেওঁলোক বহুতেই নিৰক্ষৰ। দলিত মহিলাসকলে কেৱল শোষক পুৰুষৰ পৰাই নহয়, আন দলিত পুৰুষৰ পৰাও অত্যাচাৰৰ সন্মুখীন হয়। ইয়াৰ উপৰি দলিত গোটসমূহৰ মাজত এটা স্তৰ আছে৷ কিছুমান দলিত আন কিছুমানতকৈ সামাজিকভাৱে উচ্চ।
কিছুমান বিশেষ ধৰণৰ বলপূৰ্বক বেশ্যাবৃত্তি যেনে:দেৱদাসী বা যোগিনী ব্যৱস্থা বিশেষভাৱে দলিত মহিলাৰ বাবে সংৰক্ষিত।ইয়াৰ উপৰি হিংসাৰ বলি হোৱা দলিত আৰু তেওঁলোকৰ পৰিয়ালে প্ৰায়ে নিজৰ অধিকাৰ নাজানে বা তেওঁলোকৰ অধিকাৰৰ বিষয়ে অৱগত নহয়। দলিত মহিলাই হিংসাত্মক আক্ৰমণৰ খবৰ দিলে আৰক্ষীয়ে দেখা দিব পাৰে, কিন্তু অপৰাধীক দায়ী কৰিবলৈ তদন্ত বা ব্যৱস্থা গ্ৰহণ নকৰিবও পাৰে। ইংৰাজী অধ্যয়ন আন্তৰ্জাতিক গৱেষণা জাৰ্নেলত লিখা কিৰণ কুমাৰ বড্ডু আৰু শিৱ নগয়া বল্লেড্ডুৰ মতে দলিত মহিলাৰ ওপৰত চলা যৌন হিংসাক "নিপীড়নৰ নিয়মীয়া পৰিঘটনা" বুলি গণ্য কৰা হয়।দলিত মহিলাৰ নিম্ন বৰ্ণৰ মৰ্যাদাৰ বাবে উচ্চ জাতিৰ দ্বাৰা ঘটিত হোৱা দলিত যৌনতাক দীৰ্ঘদিন ধৰি "বিচ্যুত হিচাপে গঢ়ি তোলা" হৈ আহিছে। তেওঁলোকৰ শৰীৰক ব্ৰিটিছ উপনিবেশিকসকলে "যৌনভাৱে উপলব্ধ" বুলি গণ্য কৰিছিল। নেপালত ২০১৩ চনত সম্পন্ন হোৱা এক অধ্যয়নত দেখা গৈছে যে ৫০.৬% দলিত মহিলাই শাৰীৰিক আৰু যৌন নিৰ্যাতনকে ধৰি দৈনিক ধৰণৰ হিংসাৰ সন্মুখীন হয়।ইয়াৰ উপৰি বহুতো নেপালী দলিত মহিলাই ছৌপদী প্ৰথা মানি চলিব লাগিব। পাকিস্তানত দলিত মহিলাসকলে অপহৰণ আৰু বলপূৰ্বক ইছলাম ধৰ্মান্তৰকৰণ সন্মুখীন হয়।
ভাৰতত
১৯২০ চনত দলিত মহিলাসকলে জাতি বিৰোধী আৰু অস্পৃশ্যতা বিৰোধী আন্দোলনত সক্ৰিয়ভাৱে অংশগ্ৰহণ কৰিছিল। ১৯৩০ চনত দলিত মহিলাসকল অব্ৰাহ্মণ আন্দোলনৰ সৈতে জড়িত আছিল। এই প্ৰাৰম্ভিক সংগঠনসমূহে বাল্যবিবাহ, যৌতুক আৰু বিধৱা-সম্পৰ্কীয় সামাজিক বিষয়ৰ বিৰুদ্ধে প্ৰস্তাৱ গৃহীত কৰাত সহায় কৰিছিল।
১৯৪২ চনত নাগপুৰত অনুষ্ঠিত হোৱা সৰ্বভাৰতীয় বিষণ্ণ শ্ৰেণীৰ মহিলা সন্মিলনত ২৫,০০০ দলিত মহিলাই অংশগ্ৰহণ কৰে। সন্মিলনৰ সভাপতি চুলোচানাবাই ডংগ্ৰে জন্ম নিয়ন্ত্ৰণৰ পোষকতা কৰিছিল। সন্মিলনৰ সময়ত এনে প্ৰস্তাৱ গৃহীত কৰা হয় য'ত মহিলাৰ বিবাহ বিচ্ছেদৰ অধিকাৰৰ পোষকতা কৰা হয়৷ বহুবিবাহৰ নিন্দা, শ্ৰমৰ অৱস্থা উন্নীতকৰণ, ৰাজনীতিত মহিলাৰ জড়িতকৰণ আৰু নিম্ন শ্ৰেণীৰ মহিলাসকলৰ উন্নত শিক্ষাৰ ব্যৱস্থাকে ধৰি দিশসমূহক অগ্ৰাধিকাৰ দিয়া হয়।
১৯৭০ আৰু ৮০ৰ দশকৰ আৰম্ভণিৰ সামাজিক আন্দোলনসমূহতো দলিত মহিলাসকল জড়িত আছিল। ১৯৭০ চনত দলিত মহিলাৰ জীৱন আৰু অভিজ্ঞতাৰ আত্মজীৱনী প্ৰকাশ পাবলৈ আৰম্ভ কৰে। এই মহিলাসকলৰ বহুতেই বাবাছাহেব আম্বেদকাৰৰ পৰা অনুপ্ৰাণিত হৈছিল। ১৯৮০ আৰু ১৯৯০ চনৰ ভিতৰত ভাৰতত মূলসুঁতিৰ নাৰীবাদী চিন্তাধাৰাই জাতিক কেন্দ্ৰ কৰি গঢ় লৈ উঠা বিষয়সমূহক স্বীকৃতি দিবলৈ আৰম্ভ কৰে।
তথ্যসূত্ৰ
শ্ৰেণী:নাৰীবাদ
কুমাৰী (দেৱী)
কুমাৰী বা কুমাৰী দেৱী বা জীৱন্ত দুৰ্গা হৈছে নেপালকে আদি কৰি এছিয়াৰ ধৰ্মীয় পৰম্পৰাত দৈৱিক নাৰী শক্তি বা দেৱীৰ স্বৰূপ হিচাপে কমবয়সীয়া কুমাৰী ছোৱালীক উপাসনা কৰাৰ পৰম্পৰা। সংস্কৃত ভাষাত কুমাৰী শব্দৰ অৰ্থ হৈছে "ঋতুমতী নোহোৱা সৰু ছোৱালী।"
নেপালত কুমাৰী বুলিলে নেপালী নৱাৰী বৌদ্ধ সম্প্ৰদায়ৰ শাক্য জাতিৰ পৰা নিৰ্বাচিত এগৰাকী ঋতুমতী নোহোৱা ছোৱালীক বুজা যায়। কুমাৰীক দেশখনৰ হিন্দুসকলৰ একাংশই শ্ৰদ্ধা আৰু উপাসনা কৰে। সমগ্ৰ নেপালত কেইবাগৰাকীও কুমাৰী আছে আৰু কিছুমান চহৰত কুমাৰীৰ সংখ্যা একাধিক। ইয়াৰে মাজত সৰ্বাধিক জনাজাত কুমাৰীগৰাকী হৈছে কাঠমাণ্ডুৰ ৰাজকীয় কুমাৰী আৰু তেওঁ চহৰখনৰ মাজমজিয়াত থকা কুমাৰী ঘৰত বাস কৰে। এইগৰাকী কুমাৰীৰ বাছনি প্ৰক্ৰিয়াটো বিশেষভাৱে কঠোৰ। ২০১৭ চনলৈকে ৰাজকীয় কুমাৰী হৈছে তিনি বছৰ বয়সৰ তৃষ্ণা সিংহা আৰু তেওঁক ২০১৭ চনৰ ছেপ্টেম্বৰত নেপালৰ ৰাজতন্ত্ৰৰ স্থান লোৱা মাওবাদী চৰকাৰে অধিষ্ঠিত কৰিছিল। ২০১৪ চনৰ এপ্ৰিলত পাটনৰ কুমাৰী হিচাপে নিৰ্বাচিত উনিকা বজ্ৰাচাৰ্য হৈছে আটাইতকৈ গুৰুত্বপূৰ্ণ জীৱন্ত দেৱীৰ দ্বিতীয়গৰাকী।
কাঠমাণ্ডু উপত্যকাত কুমাৰী প্ৰথা এক বিশেষভাৱে প্ৰচলিত। কুমাৰীক দুৰ্গা দেৱীৰ স্বৰূপ তালেজুৰ অৱতাৰ বুলি বিশ্বাস কৰা হয়। যেতিয়া কুমাৰীগৰাকীৰ প্ৰথম ঋতুস্ৰাৱ আৰম্ভ হয় তেতিয়াই দেৱীয়ে তেওঁৰ শৰীৰ ত্যাগ কৰে বুলি বিশ্বাস কৰা হয়। গুৰুতৰ ৰোগ বা আঘাতৰ ফলত অত্যধিক ৰক্তক্ষৰণ হোৱাৰ ফলতো দেৱীয়ে কুমাৰীৰ দেহ ত্যাগ কৰে বুলি বিশ্বাস কৰা হয়।
কুমাৰী পৰম্পৰা কেৱল নেপালৰ কেইখনমান চহৰতেই আছে। ইয়াৰ ভিতৰত আছে কাঠমাণ্ডু, ললিতপুৰ, ভক্তপুৰ, চাংখু আৰু বুঙ্গামতী। কুমাৰীৰ বাছনি প্ৰক্ৰিয়া আৰু ভূমিকা চহৰভেদে ভিন্ন হয়।
পৌৰাণিক উপাখ্যান
শাস্ত্ৰ অনুসৰি কোলাসুৰ বধৰ দ্বাৰা কুমাৰী পূজাৰ উদ্ভৱ হয়। আখ্যান অনুসৰি, কোলাসুৰে এসময়ত স্বৰ্গ-মৰ্ত্য অধিকাৰ কৰাত বাকি বিপন্ন দেৱ গণ মহাকালীৰ শৰণাপন্ন হয়। সেই দেৱতা সকলৰ আহ্বানত দেৱীয়ে কুমাৰী ৰূপে পুনৰজন্ম লয় আৰু কোলাসুৰক বধ কৰে। ইয়াৰ পিছৰে পৰা মৰ্ত্যত কুমাৰী পূজাৰ প্ৰচলন আৰম্ভ হয় বুলি বিশ্বাস কৰা হয়।
বিতৰ্ক
২০০৭ চনৰ ৩ জুলাইত মেৰিলেণ্ডৰ ডাউনটাউন চিলভাৰ স্প্ৰিংত আমেৰিকান ফিল্ম ইনষ্টিটিউট/ডিস্কভাৰী চেনেলৰ তথ্যচিত্ৰ মহোৎসৱ চিলভাৰডক্সত লিভিং গডেছ শীৰ্ষক চলচ্চিত্ৰখনৰ উন্মোচনী অনুষ্ঠানত অংশগ্ৰহণ কৰিবলৈ আমেৰিকা ভ্ৰমণ কৰাৰ পিছত সজনী শাক্যক ভক্তপুৰৰ কুমাৰী পদৰ পৰা বিতাড়িত কৰা হয়। জ্যেষ্ঠ লোকসকলৰ মতে এই ভ্ৰমণে তেওঁৰ বিশুদ্ধতাক কলংকিত কৰিছিল। এই ঘটনাৰ কেইসপ্তাহমানৰ পিছত সজানি শাক্যৰ গৃহচহৰৰ মন্দিৰ কৰ্তৃপক্ষই তেওঁলোকৰ পূৰ্বৰ কয় যে তেওঁ ভ্ৰমণৰ সময়ত কৰা যিকোনো পাপ নাশ কৰিবৰ বাবে "শুদ্ধিকৰণ" অনুষ্ঠানত অংশগ্ৰহণ কৰিবলৈ কুমাৰীগৰাকীয়ে ইচ্ছা প্ৰকাশ কৰাত তেওঁৰ এই পদবী চ্যুত কৰা নহ'ব।
ইণ্ডিয়ান এম্বুলেঞ্চ ক'ৰ্পছ
ইণ্ডিয়ান এম্বুলেঞ্চ ক'ৰ্পছ (Indian Ambulance Corps) মহাত্মা গান্ধীয়ে দক্ষিণ আফ্ৰিকাত গঠন কৰা এম্বুলেন্স বাহিনী। দ্বিতীয় বোৱেৰ যুদ্ধৰ সময়ত ব্ৰিটিছসকলে ষ্ট্ৰেচ্ছাৰ বাহক হিচাপে ব্যৱহাৰ কৰাৰ বাবে মহাত্মা গান্ধীয়ে নাটাল ইণ্ডিয়ান এম্বুলেন্স কৰ্পছ গঠন কৰিছিল। ইয়াৰ সম্পূৰ্ণ খৰচ স্থানীয় ভাৰতীয় সম্প্ৰদায়সকলে বহন কৰিছিল। গান্ধী আৰু কৰ্পচে স্পিয়ন কোপৰ যুদ্ধত সেৱা আগবঢ়াইছিল। ইয়াত ৩০০জন মুক্ত ভাৰতীয় আৰু ৮০০জন বন্দী শ্ৰমিক আছিল। গান্ধীক বোৱেৰ যুদ্ধত কৰা কামৰ বাবে ব্ৰিটিছে 'কেশৰ-ই-হিন্দ' আৰু অন্যান্য পদক প্ৰদান কৰিছিল। ১৯১৯ চনত জালিয়ানৱালাবাগৰ হত্যাকাণ্ডৰ পিছত গান্ধীয়ে এই সন্মান প্ৰত্যাখ্যান কৰিছিল।
ইতিহাস
১৮৯৯ চনৰ অক্টোবৰ মাহত নাটালত হোৱা বোৱেৰ আক্ৰমণৰ ফলত লেডিস্মিথক অৱৰোধ কৰা হৈছিল। ব্ৰিটিছ কৰ্তৃপক্ষই প্ৰায় ১,১০০ স্থানীয় শ্বেতাংগ লোকৰ নাটাল ভলেণ্টিয়াৰ এম্বুলেন্স কৰ্পছ (এনভিএচি)ক নিয়োগ কৰে। একে সময়তে গান্ধীয়ে তেওঁৰ ভাৰতীয় ষ্ট্ৰেচ্ছাৰ বাহকসকলক সেৱা প্ৰদান কৰিবলৈ অনুমতি দিয়াৰ বাবে হেঁচা দিছিল। ১৫ ডিচেম্বৰত ক'লেনচোৰ যুদ্ধত এনভিএচিয়ে আহতসকলক সন্মুখৰ লাইনৰ পৰা আঁতৰাই আনে আৰু ভাৰতীয়সকলে তাৰ পিছত তেওঁলোকক ৰেলহেডলৈ লৈ যায়। ২৩-২৪ জানুৱাৰীত স্পিয়ন কোপৰ যুদ্ধত ভাৰতীয়সকলে ফ্ৰণ্টলাইনলৈ গুচি যায়।
১৯০০ চনৰ ফেব্ৰুৱাৰী মাহৰ শেষৰ ফালে লেডিস্মিথৰ উত্তেজনা শাম কটাৰ পিছত এই দুই বাহিনী নাটালৰ পৰা আঁতৰি যায় আৰু দুয়োটা বাহিনী তৎক্ষণাৎ ভংগ কৰা হৈছিল। ভাৰতীয় নেতাসকলৰ ৩৪ জনক ৰাণীৰ দক্ষিণ আফ্ৰিকা পদক প্ৰদান কৰা হৈছিল। বৰ্তমান গান্ধীৰ পদকটো নতুন দিল্লীৰ নেহৰু মেম'ৰিয়েল মিউজিয়াম এণ্ড লাইব্ৰেৰীত ৰখা হৈছে।
নাটাল ভদকা বিদ্ৰোহ, ১৯০৬
১৯০৬ চনত নাটালত বাম্বাথা বিদ্ৰোহ আৰম্ভ হোৱাৰ পিছত নাটাল ইণ্ডিয়ান কংগ্ৰেছে ভাৰতীয় ষ্ট্ৰেচ্ছাৰ বেয়াৰ কৰ্পছত মহাত্মা গান্ধীয়ে ইয়াৰ চাৰ্জেণ্ট মেজৰ হিচাপে সেৱা আগবঢ়াইছিল। গান্ধীকে ধৰি কৰ্পৰ বিশগৰাকী সদস্যই পিছত নাটাল নেটিভ বিদ্ৰোহ পদক লাভ কৰিছিল।
তথ্য উৎস
শ্ৰেণী:মহাত্মা গান্ধী
মুকেশ আম্বানী
মুকেশ ধীৰুভাই আম্বানী (জন্ম ১৯ এপ্ৰিল ১৯৫৭) এগৰাকী ভাৰতীয় ধনকুৱেৰ ব্যৱসায়ী, ৰিলায়েন্স ইণ্ডাষ্ট্ৰীজ লিমিটেডৰ মুৰব্বী তথা মেনেজিং ডাইৰেক্টৰ, জন হিতৈষী আৰু ভাৰতৰ আটাইতকৈ ধনী ব্যক্তি। ফৰ্চুন গ্লোৱেল-৫০০ত অন্তৰ্ভুক্ত ৰিলায়েন্স ইণ্ডাষ্ট্ৰীজ লিমিটেড বজাৰ মূল্যৰ ফালৰ পৰা ভাৰতৰ আটাইতকৈ মূল্যবান কোম্পানী। ইয়াৰ লগতে ২০২০ চনৰ ২৮ জুলাই তাৰিখ মতে তেওঁ ফৰ্বছৰ তালিকা অনুসৰি ৮১.৬ বিলয়ন আমেৰিকান ডলাৰ অৰ্থমুল্যৰে এছিয়া মহাদেশৰ আটাইতকৈ ধনী তথা বিশ্বৰ পঞ্চম স্থানৰ ধনী ব্যক্তি।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতৰ ব্যৱসায়ী
টিলিঙা মন্দিৰ
টিলিঙা মন্দিৰ তিনিচুকীয়া জিলাৰ বৰডুবি নামৰ ঠাইত অৱস্থিত। দুলীয়াজানৰপৰা এই মন্দিৰলৈ ১০ কিলোমিটাৰ আৰু তিনিচুকীয়া নগৰৰপৰা ২৫ কিলোমিটাৰ দূৰত্ব। এই মন্দিৰটো শিৱপূজাৰ পীঠস্থানৰ দৰে হৈ পৰিছে। হাজাৰ হাজাৰ কাঁহ, পিতল, তাম আৰু ব্ৰঞ্জৰ টিলিঙা বা ঘণ্টা ওলোমাই ৰখা গছ এডালক কেন্দ্ৰ কৰি এই মন্দিৰটো সাজি উলিওৱা হৈছে। অৱশ্যে মন্দিৰ চৌহদতো অলেখ ঘণ্টাৰ স্তুপ দেখা যায়।
বিশ্বাস
টিলিঙা মন্দিৰৰ সতে এক বিশ্বাস জড়িত হৈ আছে। শিৱভক্তসকলে বিশ্বাস কৰে যে, এই মন্দিৰত এটা টিলিঙা বা ঘণ্টা দান কৰি ভগৱান শিৱৰ ওপৰত আস্থা ৰাখি যি কামনা কৰে তাৰ নিশ্চিত ফলপ্ৰাপ্তি ঘটে। এই মন্দিৰৰ বৰ গছজোপাত ভক্তই টিলিঙা একে উশাহতে বান্ধিলে ভক্তৰ মনোবাঞ্ছা পূৰ্ণ হয় বুলি লোক-বিশ্বাস আছে; সেয়ে এই মন্দিৰৰ নাম টিলিঙা মন্দিৰ নামেৰে জনাজাত। বৰগছজোপাৰ ডালত ভক্তই টিলিঙা বান্ধে আৰু গছজোপাৰ গুৰিত ৰঙাসূতা একে উশাহতে বান্ধে। প্ৰবাদ আছে যে, যি মনোবাঞ্ছা লৈ ভক্তই টিলিঙা বান্ধি থৈ আহে সেই মনোবাঞ্ছা সিদ্ধি হোৱাৰ পাছত পুনৰ সেই মন্দিৰলৈ গৈ সূতা আৰু টিলিঙা সোলোকাই থৈ আহিব লাগে। গা-গছডাল সূতাৰে আৰু ডালবোৰ টিলিঙাৰে নধৰা হৈ পৰিছে।
ইতিহাস
টিলিঙা মন্দিৰৰ ইতিহাস বৰ বেছি পুৰণি নহয়। অৰ্থাৎ মন্দিৰটোক প্ৰাচীন কালৰ বুলি ক'ব নোৱাৰি। ১৯৬৫ চনতহে মন্দিৰটো প্ৰতিষ্ঠা কৰা হৈছিল। যিজোপা বটগছক কেন্দ্ৰ কৰি টিলিঙা মন্দিৰ আছে, সেইজোপা গছৰ তলত উল্লিখিত চনৰ কোনো এটা দিনত এজন চাহ শ্ৰমিকে মাটিৰ পৰা ওলাই থকা শিৱলিংগ এটা প্ৰত্যক্ষ কৰে। বনুৱাজনে শিৱলিংগটো দেখা পোৱাৰ লগে লগে এই বিষয়ে চাহ বাগিচা কৰ্তৃপক্ষক অৱগত কৰে। বাগিচা কৰ্তৃপক্ষই উক্ত স্থানত এটা মন্দিৰ সাজিবৰ বাবে সিদ্ধান্ত লয় আৰু হাতে-কামে আগবাঢ়ে। এনেকৈয়ে টিলিঙা মন্দিৰ নিৰ্মাণ কৰা হৈছিল।
দিন বাগৰাৰ লগে লগে মন্দিৰটোলৈ শিৱভক্তৰ আগমন ঘটিবলৈ ধৰে। সাধাৰণতে এই মন্দিৰলৈ অহা ভক্তসকলে প্ৰাৰ্থনা কৰে মনোবাঞ্ছা পূৰণৰ বাবে। মনোবাঞ্ছা পূৰ্ণ হ'লে পুনৰ আহি ভগৱান শিৱৰ নামত টিলিঙা দান কৰেহি। অৱশ্যে কিছু কিছু ভক্তই একেবাৰেই টিলিঙা দান দি যায়। ভক্তসকলে দান কৰা টিলিঙাৰ সংখ্যা ইমান বেছি যে, সেইসমূহ স্তূপীকৃত কৰি ৰাখিবলগীয়া হৈছে। ৫০ গ্ৰাম ওজনৰ পৰা ৫০ কিলোগ্ৰাম ওজনৰ টিলিঙালৈকে ভক্তই দান কৰি আহিছে। কিছুলোকে পাৰ চৰাই উৰুৱাই দিয়ো মনোবাঞ্ছা পূৰণৰ বাবে ভগৱান শিৱৰ ওচৰত প্ৰাৰ্থনা জনায়।
যাতায়তৰ সুচলতাৰ বাবে আৰু শিৱৰ প্ৰতি থকা বিশ্বাসৰ বাবে দৈনিক যথেষ্টসংখ্যক ভক্ত আহি টিলিঙা মন্দিৰ দৰ্শন কৰি যায়হি। এই মন্দিৰত বিবাহ সম্পন্ন কৰাৰ ব্যৱস্থাও আছে। গীতে-মাতেও টিলিঙা মন্দিৰৰ বিষয়ে উল্লেখ পোৱা যায়।
ইণ্ডিগ' গন্তব্যস্থলসমূহ
২০১৬ চনৰ মাৰ্চ মাহৰ তথ্য অনুযায়ী ইণ্ডিগ'ই ৪১ টা স্থানলৈ ইয়াৰ বিমান সেৱা আগবঢ়ায়।
তথ্যসূত্ৰ
শ্ৰেণী:ভাৰতৰ বিমান পৰিবহণ
ভাৰতত বাল্য বিবাহ
ভাৰতীয় আইন অনুসৰি বাল্য বিবাহ হৈছে ১৮ বছৰতকৈ তলৰ বয়সৰ ছোৱালী আৰু ২১ বছৰতকৈ তলৰ বয়সৰ ল'ৰাৰ বিবাহ। দুৰ্বল আৰ্থ-সামাজিক অৱস্থাৰ কাৰণে অধিকাংশ কমবয়সীয়া ছোৱালী বাল্য বিবাহপাশত আৱদ্ধ হ'বলগীয়া হৈছে।
কিছু বছৰ আগলৈকে ভাৰতত ব্যাপকভাৱে বাল্য বিবাহ প্ৰচলিত আছিল। এতিয়াও ভাৰতত বাল্য বিবাহ সম্পূৰ্ণৰূপে নাইকিয়া হৈ যোৱা নাই। ১৯৯৮ চনত দ্য ইণ্টাৰনেশ্যনেল চেণ্টাৰ ফৰ ৰিচাৰ্ছ অন ৱুমেন-ইউনিচেফ প্ৰকাশনে চলোৱা এটা সৰু নিদৰ্শন সমীক্ষাৰ পৰা পোৱা হিচাপ অনুসৰি ভাৰতত বাল্য বিবাহৰ হাৰ ৪৭% যদিও ২০০৫ চনত ৰাষ্ট্ৰসংঘই দিয়া প্ৰতিবেদন অনুসৰি এই হাৰ ৩০%। ২০০১ চনৰ জনগণনাৰ তথ্য অনুসৰি ভাৰতত ১০ বছৰ বয়সতকৈ কমবয়সীয়া বিবাহিতা ছোৱালীৰ সংখ্যা শূন্য, ১০-১৪ বছৰ বয়সৰ ভিতৰত বিবাহিতা ছোৱালীৰ সংখ্যা ১.৪ মিলিয়ন আৰু ১৫-১৯ বছৰ বয়সৰ ভিতৰত বিবাহিতা ছোৱালীৰ সংখ্যা ৪৬.৩ মিলিয়ন। ২০০১ চনৰ পৰা ভাৰতত বাল্য বিবাহৰ হাৰ কমি আহি ৪৬% হয় আৰু ২০০৯ চনলৈ এই হাৰ দেশব্যাপী গড়ে ৭% হয়গৈ। ঝাৰখণ্ড ভাৰতৰ ভিতৰত আটাইতকৈ বেছি বাল্য বিবাহ হোৱা ৰাজ্য (১৪.১%) যদিও তামিলনাডুই একমাত্ৰ ৰাজ্য য'ত কিছু বছৰ আগৰ পৰা বাল্য বিবাহৰ হাৰ উৰ্ধগামী হোৱা পৰিলক্ষিত হৈছে। ২০০৯ চনত গ্ৰামাঞ্চলত বাল্য বিবাহৰ হাৰ চহৰাঞ্চলতকৈ তিনিগুণেই বেছি আছিল।
ভাৰতৰ কিছুসংখ্যক ৰাজ্যত পলমকৈ বিবাহপাশত আৱদ্ধ হ'বলৈ ল'ৰা-ছোৱালীক উৎসাহিত কৰাৰ পৰিকল্পনা হাতত লোৱা লৈছে। উদাহৰণস্বৰূপে, ১৯৯৪ চনত হাৰিয়ানা ৰাজ্যত তথাকথিত “অপনী বেটি, অপনা ধন” (মোৰ ছোৱালী, মোৰ সম্পত্তি) কাৰ্যসূচী হাতত লোৱা হৈছে।
তথ্য সূত্ৰ
শ্ৰেণী:ভাৰতৰ সংস্কৃতি শ্ৰেণী:বলপূৰ্বক বিবাহ
ঋতুপৰ্ণ ঘোষ
ঋতুপৰ্ণ ঘোষ (Rituparno Ghosh; ৩১ আগষ্ট ১৯৬৩ – ৩০ মে' ২০১৩) আছিল ভাৰতৰ এক চলচ্চিত্ৰ পৰিচালক, অভিনেতা, লেখক আৰু গীতিকাৰ। ঋতুপূৰ্ণ ঘোষৰ জন্ম হয় ৩১ আগষ্ট ১৯৬৩ চনত কলকাতাত। ১২খন ৰাষ্ট্ৰীয় চলচ্চিত্ৰ বঁটাৰ লগতে বহুত আন্তঃৰাষ্ট্ৰীয় পুৰস্কাৰ অৰ্জন কৰা ঋতুপৰ্ণ ঘোষৰ জীৱন ইমান সহজ নাছিল। ঊনিশে এপ্ৰিল, হিৰেৰ আংটি, দহন, অন্তহীন অপেক্ষা ইত্যাদি ঋতুপৰ্ণ ঘোষে পৰিচালনা কৰা বোলছবিৰ ভিতৰত অন্যতম। যাদবপুৰ বিশ্ববিদ্যালয়ৰ পৰা অৰ্থনীতি বিষয়ত স্নাতক ডিগ্ৰী লাভ কৰি বিজ্ঞাপন কোম্পানীৰ ক্ৰিয়েটিভ্ আৰ্টিষ্ট হিচাপত কৰ্মজীৱনৰ আৰম্ভণি কৰে। তেওঁৰ প্ৰথম ছবি 'ঊনিশে এপ্ৰিল' ১৯৯৪ চনত মুক্তি লাভ কৰে। তেওঁৰ ছবিৰ বিষয়বস্তু আছিল বৈধব্য, লৈঙ্গিক অসমতা আৰু অবিচাৰ, বৈকল্পিক যৌন আকাংক্ষা আদি। তেওঁৰ বোলছবি 'চিত্ৰাঙ্গদা: দ্য ক্ৰাউনিং উইছ'-ক আংশিকৰূপত তেওঁৰ আত্মজীৱনী বুলি কোৱা হয়। ঋতুপৰ্ণ ঘোষৰ ৩০ মে' ২০১৩ তাৰিখে দেহাৱসান ঘটে।
ব্যক্তিগত জীৱন
১৯৬৩ চনৰ ৩১ আগষ্টত ঋতুপৰ্ণ ঘোষৰ জন্ম হয়। তেওঁৰ মাক-দেউতাক উভয়ে চলচ্চিত্ৰ জগতেৰ সৈতে জড়িত আছিল। দেউতাক সুনীল ঘোষ এজন তথ্যচিত্ৰ নিৰ্মাতা তথা চিত্ৰকৰ আছিল। তেওঁ চাউথ পইণ্ট হাইস্কুলৰ ছাত্ৰ আছিল। যাদৱপুৰ বিশ্ববিদ্যালয়ৰ পৰা তেওঁ অৰ্থনীতিৰ স্নাতক উপাধি লৈছিল। সেই একে বিশ্ববিদ্যালয়ৰ পৰা তেওঁ একে বিষয়ত স্নাতকোত্তৰ উপাধি লৈছিল।
ঘোষ আছিল ভাৰতৰ এলজিবিটি সমাজৰ এক বিশিষ্ট ব্যক্তিত্ব। জীৱনৰ শেষ সময়খিনিত তেওঁ ৰূপান্তৰকামী জীৱনযাত্ৰাৰ বিষয়ে নানা পৰীক্ষা-নিৰিক্ষা কৰিছিল। তেওঁ নিজৰ সমকামী সত্তাটোক মুকলিভাবে স্বীকাৰ কৰিছিল, যিটো ভাৰতীয় চলচ্চিত্ৰ জগতত তেনেই বিৰল নিদৰ্শন।
পাটনা
পাটনা (Patna), ভাৰতৰ বিহাৰ ৰাজ্যৰ ৰাজধানী। এই চহৰখন গংগা নদীৰ দক্ষিণ পাৰত অৱস্থিত। ই বিহাৰৰ সৰ্ববৃহৎ চহৰ আৰু বিশ্বৰ অন্যতম পুৰণি অবিৰতভাৱে বসবাস কৰা চহৰ, লগতে ই সাংস্কৃতিক আৰু ঐতিহাসিক ঐতিহ্যৰে ভৰপূৰ। প্ৰাচীন ভাৰতৰ মৌৰ্য সাম্ৰাজ্যৰ ৰাজধানী চহৰ "পাটলিপুত্ৰ" সংস্কৃত শব্দৰ পৰাই এই নগৰখনৰ নাম উৎপন্ন হৈছে।
নামৰ উৎপত্তি
ভাৰতৰ বিহাৰৰ ৰাজধানী চহৰ পাটনাৰ ইতিহাস ষষ্ঠ শতিকাৰ পৰাই চহকী ইতিহাস আছে। মূলতঃ পাটলিপুত্ৰ বা পাটলিপত্তন নামেৰে জনাজাত এই চহৰখন পাটনা নামেৰে জনাজাত হোৱাৰ আগতে পাটলিগ্ৰাম, কুসুমপুৰ, পাটলিপুত্ৰ, আজিমাবাদ আদি কেইবাটাও নাম সলনি কৰা হয়। খ্ৰীষ্টপূৰ্ব চতুৰ্থ শতিকাৰ সময়ছোৱাত অজাতশত্ৰুৱে এই নগৰখন ৰাজধানী হিচাপে গঢ়ি তুলিছিল বুলি বিশ্বাস কৰা হয়।